
I LISA

RAVIMI OMADUSTE KOKKUVÕTE


RAVIMPREPARAADI NIMETUS

Effentora 100 mikrogrammi bukaaltabletid
Effentora 200 mikrogrammi bukaaltabletid
Effentora 400 mikrogrammi bukaaltabletid
Effentora 600 mikrogrammi bukaaltabletid
Effentora 800 mikrogrammi bukaaltabletid


KVALITATIIVNE JA KVANTITATIIVNE KOOSTIS

Effentora 100 mikrogrammi bukaaltabletid
Iga bukaaltablett sisaldab 100 mikrogrammi fentanüüli (tsitraadina).
Teadaolevat toimet omav abiaine: iga tablett sisaldab 10 mg naatriumi.

Effentora 200 mikrogrammi bukaaltabletid
Iga bukaaltablett sisaldab 200 mikrogrammi fentanüüli (tsitraadina).
Teadaolevat toimet omav abiaine: iga tablett sisaldab 20 mg naatriumi.

Effentora 400 mikrogrammi bukaaltabletid
Iga bukaaltablett sisaldab 400 mikrogrammi fentanüüli (tsitraadina).
Teadaolevat toimet omav abiaine: iga tablett sisaldab 20 mg naatriumi.

Effentora 600 mikrogrammi bukaaltabletid
Iga bukaaltablett sisaldab 600 mikrogrammi fentanüüli (tsitraadina).
Teadaolevat toimet omav abiaine: iga tablett sisaldab 20 mg naatriumi.

Effentora 800 mikrogrammi bukaaltabletid
Iga bukaaltablett sisaldab 800 mikrogrammi fentanüüli (tsitraadina).
Teadaolevat toimet omav abiaine: iga tablett sisaldab 20 mg naatriumi.

Abiainete täielik loetelu vt lõik 6.1.


RAVIMVORM

Bukaaltablett.

Effentora 100 mikrogrammi bukaaltabletid
Lame, valge, ümar, kaldservadega tablett, ühele küljele pressitud “C” ja teisele küljele
“1”

Effentora 200 mikrogrammi bukaaltabletid
Lame, valge, ümar, kaldservadega tablett, ühele küljele pressitud “C” ja teisele küljele “2”.

Effentora 400 mikrogrammi bukaaltabletid
Lame, valge, ümar, kaldservadega tablett, ühele küljele pressitud “C” ja teisele küljele “4”.

Effentora 600 mikrogrammi bukaaltabletid
Lame, valge, ümar, kaldservadega tablett, ühele küljele pressitud “C” ja teisele küljele “6”.

Effentora 800 mikrogrammi bukaaltabletid
Lame, valge, ümar, kaldservadega tablett, ühele küljele pressitud “C” ja teisele küljele “8”.


KLIINILISED ANDMED

Näidustused

Effentora on näidustatud läbilöögivalu (LLV) raviks vähihaigetel täiskasvanutel, kes juba kasutavad säilitusravi opioididega kroonilise vähivalu raviks.
LLV on mööduv valu ägenemine, mis tekib kontrollitud valu taustal.
Opioidsäilitusravi tähendab, et patsient kasutab vähemalt 60 mg suukaudset morfiini päevas, vähemalt 25 mikrogrammi transdermaalset fentanüüli tunnis, vähemalt 30 mg oksükodooni päevas, vähemalt 8 mg hüdromorfiini päevas või mõnda teist vastavas valuvaigistavas annuses opioidi ühe nädala jooksul või kauem.

Annustamine ja manustamisviis

Ravi peab alustama vähihaigete opioidravis kogenud arst ning see peab toimuma tema järelevalve all. Arst peab võtma arvesse fentanüüli kuritarvitamise ohtu. Patsientidele tuleb anda juhis mitte kasutada läbilöögivalu raviks samaaegselt kahte eri tugevusega fentanüüli ning võimalikud muud läbilöögivalu raviks määratud fentanüültooted Effentora kasutamisele üleminekul ära visata. Segaduste ja võimalike üleannustamiste vältimiseks peaks patsiendile korraga kättesaadavaid eri tabletitugevusi olema minimaalselt. 

Annustamine

Annuse tiitrimine

Effentora tuleb individuaalselt tiitrida “efektiivse” annuseni, mis tagab adekvaatse analgeesia ja põhjustab võimalikult vähe kõrvaltoimeid. Kliinilistes uuringutes ei olnud Effentora efektiivne annus LLV ravis tuletatav päevase opioidsäilitusravi annuse põhjal.
Patsiente tuleb hoolikalt jälgida, kuni efektiivne annus on leitud.

Tiitrimine patsientidel, kes ei ole varem saanud ravi teiste fentanüüli sisaldavate ravimitega
Effentora algannus on 100 mikrogrammi, tiitrides annust ülespoole olemasolevate tabletitugevustega (100, 200, 400, 600, 800 mkg).

Tiitrimine patsientidel, kes on eelnevalt saanud ravi fentanüüli sisaldavate ravimitega
Erinevate imendumisprofiilide tõttu ei tohi vahetust teha üks-ühele. Kui üleminek toimub teiselt suukaudselt fentanüültsitraati sisaldavalt preparaadilt, tuleb Effentora annust tiitrida eelmisest preparaadist sõltumatult, sest eri preparaatide biosaadavused võivad oluliselt erineda. Siiski võib nende patsientide puhul kaaluda suuremat algannust kui 100 mikrogrammi.

Tiitrimise meetod

Kui tiitrimise ajal ei ole 30 minuti jooksul pärast ühe tableti manustamist saavutatud piisav analgeesia, võib manustada teise sama tugeva tableti.

Kui LLV episoodi raviks on vaja rohkem kui ühte tabletti, tuleb järgmise LLV episoodi raviks kaaluda annuse tõstmist järgmise olemasoleva tabletitugevuseni.

Tiitrimise ajal võib kasutada mitut tabletti: ühe LLV episoodi raviks võib annuse tiitrimise ajal kasutada kuni nelja 100-mikrogrammist või kuni nelja 200-mikrogrammist tabletti vastavalt järgnevale annustamisskeemile.
· Kui esmane 100-mikrogrammine tablett ei ole tõhus, võib patsienti juhendada kasutama järgmise LLV episoodi ajal kahte 100-mikrogrammist tabletti. On soovitatav, et ühte põske asetataks üks tablett. Kui see annus on efektiivne, võib järgnevate LLV episoodide ravi jätkata ühe 200-mikrogrammise Effentora tabletiga.
· Kui üks 200-mikrogrammine (või kaks 100-mikrogrammist) Effentora tabletti ei ole tõhusad, võib patsienti juhendada kasutama kahte 200-mikrogrammist (või nelja 100-mikrogrammist) tabletti järgmise LLV episoodi raviks. On soovitatav, et kaks tabletti asetataks eri suupooltesse. Kui see annus on tõhus, võib järgnevate LLV episoodide ravi jätkata ühe 400-mikrogrammise Effentora tabletiga.
· 600 ja 800 mikrogrammini tiitrimisel tuleks kasutada 200-mikrogrammiseid tablette.
[bookmark: OLE_LINK9]
Üle 800-mikrogrammiseid annuseid ei ole kliinilistes uuringutes hinnatud.

[bookmark: _Toc173834324]Ühe LLV episoodi raviks ei tohi kasutada enam kui kahte tabletti, välja arvatud tiitrimise ajal, kui kasutatakse kuni nelja tabletti ülalpool kirjeldatud viisil.
Tiitrimisfaasis peavad patsiendid ootama vähemalt 4 tundi, enne kui hakatakse järgmist LLV episoodi ravima Effentoraga.

Säilitusravi

Kui efektiivne annus on tiitrimise teel kindlaks tehtud, peaksid patsiendid jätkama selle annuse kasutamist ühe vastava tugevusega tabletiga. Läbilöögivalu episoodid võivad olla erineva tugevusega ning vajalik Effentora annus võib olemasoleva vähi progresseerumise tulemusena aja jooksul suureneda. Neil juhtudel võib kasutada teist sama tugevusega Effentora tabletti. Kui Effentora teist tabletti on vajatud mitu korda järjest, tuleb tavalist säilitavat annust uuesti kohandada (vt allpool).
Säilitusravi ajal peavad patsiendid ootama vähemalt 4 tundi, enne kui hakatakse järgmist LLV episoodi ravima Effentoraga.

Annuse korduv kohandamine

Effentora säilitusravi annust tuleb tõsta, kui patsient vajab ühe LLV episoodi raviks rohkem kui ühte tabletti mitme järjestikuse LLV episoodi jooksul. Annuse korduval kohandamisel kohaldatakse samu põhimõtteid, kui on märgitud annuse tiitrimise kohta (vt eespool).
Taustal oleva opioidravi annuste kohandamine võib osutuda vajalikuks, kui patsiendil esineb püsivalt rohkem kui neli LLV episoodi 24 tunni jooksul.

Ebapiisava valuvaigistava toime korral tuleb kaaluda hüperalgeesia, ravimi suhtes väljakujunenud tolerantsuse või olemasoleva haiguse progresseerumise võimalust (vt lõik 4.4).

Ravi kestus ja eesmärgid

Enne ravi alustamist Effentoraga tuleb patsiendiga kokku leppida ravistrateegia, sealhulgas ravi kestus ja eesmärgid, ning ravi lõpetamise kava kooskõlas valuravi ravijuhenditega. Ravi ajal peavad arst ja patsient omavahel sageli suhtlema, et hinnata ravi jätkamise vajadust, kaaluda ravi lõpetamist ja kohandada vajaduse korral annuseid. Piisava valuvaigistava toime puudumisel tuleb arvestada hüperalgeesia, tolerantsuse ja põhihaiguse progresseerumise võimalust (vt lõik 4.4). Effentorat ei tohi kasutada kauem kui vajalik.

Ravi lõpetamine

Effentora tuleb katkestada kohe pärast läbilöögivalu episoodide lõppemist. Püsiva taustvalu ravi tuleb jätkata vastavalt ettekirjutusele.
Kui vajalikuks osutub opioidravi täielik lõpetamine, peab arst patsienti hoolikalt jälgima tagamaks ootamatult tekkida võivate ärajätusümptomite ravi.

Maksa või neerukahjustus

Effentorat tuleb keskmise või raske maksa- või neerukahjustusega patsientidel kasutada ettevaatlikult (vt lõik 4.4).

Kserostoomiaga patsiendid

Kserostoomia all kannatavatel patsientidel soovitatakse enne Effentora manustamist juua suuõõne niisutamiseks vett. Kui see soovitus ei ole piisav tableti lahustumiseks, võib olla vajalik ravimit vahetada.

Kasutamine vanuritel (üle 65 eluaasta)

Kliinilistes uuringus olid üle 65-aastastel patsientidel tiitritud madalaimad efektiivsed annused väiksemad kui noorematel patsientidel. Vanuritel on soovitatav Effentora annust tiitrida ettevaatlikult.

Lapsed
Effentora ohutus ja efektiivsus lastel vanuses 0 kuni 18 aastat ei ole veel tõestatud. Andmed puuduvad.

Manustamiseviis

Effentora tablett lahustub niiskusega kokkupuutel ja vabastab aktiivse toimeaine. Seetõttu tuleb patsiente juhendada, et blisterpakendit ei tohi avada enne, kui nad on valmis asetama tableti suhu.

Blisterpakendi avamine

Patsiente tuleb nõustada, et tabletti EI TOHI läbi blistri suruda, sest see võib bukaaltabletti kahjustada. Tableti blistrist vabastamise õige meetod on järgmine:
üks blistri ühik tuleb eemaldada tervest blistrist, rebides see lahti perforeeritud kohast. Seejärel tuleb blistri ühikut painutada mööda tagaosa fooliumile trükitud joont. Tagaosa foolium tuleb tableti vabastamiseks eemaldada.
Patsiente tuleb juhendada, et tablette ei tohi purustada ega poolitada.

Tabletti ei tohi pärast blistrist eemaldamist alles hoida, sest tableti terviklikkus ei ole tagatud ja on olemas risk, et tablett võidakse manustada juhuslikult.

Tableti manustamine

Patsiendid peavad eemaldama tableti blisterpakendist ja kohe asetama terve Effentora tableti suuõõnde (purihamba lähedale põse ja igeme vahele).

Effentora tabletti ei tohi imeda, närida või alla neelata, sest siis saavutatakse madalamad plasmakontsentratsioonid kui nõuetekohaselt võttes. 

Effentora tuleb asetada suhu ja hoida seal tableti lahustumist võimaldava aja jooksul, mis tavaliselt kestab umbes 14-25 minutit. 
Teine võimalus on asetada tablett keele alla (vt lõik 5.2).

30 minuti möödumisel võib tableti jäänused alla neelata klaasi veega.

Oromukosaalsele manustamisele järgnev tableti täielikuks lahustumiseks kuluv aeg ei mõjuta fentanüüli varast süsteemset ekspositsiooni.

Patsiendid ei tohi süüa ega juua ajal, mil tablett on suuõõnes.
Põse limaskesta ärrituse korral on soovitatav vahetada tableti asetust suuõõnes.

Vastunäidustused

· Ülitundlikkus toimeaine või lõigus 6.1 loetletud mis tahes abiainete suhtes.
· Opioidsäilitusravi mittesaavad patsiendid, sest neil on suurem risk respiratoorseks depressiooniks.
· Raske hingamispuudulikkus või raske obstruktiivne kopsuhaigus.
· Muu ägeda valu ravi, välja arvatud läbilöögivalu.
· Patsiendid, keda ravitakse naatriumoksübaati sisaldavate ravimitega.

Erihoiatused ja ettevaatusabinõud kasutamisel

Juhusliku kokkupuute, väärkasutuse ja kuritarvitamisega seotud riskide, sealhulgas surmlõppe riski tõttu, tuleb patsientidele ja nende hooldajatele soovitada, et nad hoiaksid Effentorat ohutus ja turvalises ning teistele kättesaamatus kohas.

Ravimi ekslik kasutamine lastel
Patsiente ja nende hooldajaid tuleb teavitada, et Effentora sisaldab toimeainet koguses, mis võib olla surmav, eriti lapsele. Seetõttu tuleb ravimit hoida laste eest varjatud ja kättesaamatus kohas.

Jälgimine
Opioididega seotud kõrvaltoimete riski vähendamiseks ja efektiivse annuse kindlakstegemiseks on ülioluline, et tiitrimisfaasis jälgiks tervishoiutöötaja patsienti hoolikalt.

Opioidide säilitusravi
On tähtis, et püsiva valu ravis kasutatavad opioidide säilitusravi annused on stabiilsed enne ravi alustamist Effentoraga ning et Effentora kasutamise ajal jätkatakse patsiendi ravi opioidide säilitusraviga. Ravimit ei tohi manustada patsientidele ilma opioidide säilitusravita, sest suureneb respiratoorse depressiooni tekke ja surma risk.

Hingamise pärssimine
Nagu kõikide opioidide korral, kaasneb ka fentanüüli kasutamisel risk kliiniliselt olulise respiratoorse depressiooni tekkeks. Patsientide ebaõige valik (nt kasutamine patsientidel ilma opioidide säilitusravita) ja/või ebaõige annustamine on põhjustanud surmajuhtumeid Effentora, kuid ka teiste fentanüülipreparaatidega.
Effentorat tohib kasutada ainult lõigus 4.1 täpsustatud seisundite korral.

Krooniline obstruktiivne kopsuhaigus
Eriti ettevaatlik tuleb olla Effentora tiitrimisel patsientidel, kellel on mõõdukas krooniline obstruktiivne kopshaigus või muud respiratoorset depressiooni soodustavad meditsiinilised seisundid, sest isegi Effentora normaalsed raviannused võivad veelgi süvendada respiratoorset depressiooni kuni hingamispuudulikkuse tekkeni.

Unega seotud hingamishäired
Opioidid võivad põhjustada unega seotud hingamishäireid, sh tsentraalset uneapnoed ja unega seotud hüpokseemiat. Opioidide kasutamine suurendab tsentraalse uneapnoe tekkeriski annusest sõltuvalt. Tsentraalse uneapnoega patsientidel tuleb kaaluda opioidide koguannuse vähendamist.

Alkohol
Alkoholi tarbimine samaaegselt fentanüüli kasutamisega võib põhjustada depressiivsete toimete tugevnemist, mille tagajärjel võib esineda surmajuhtumeid (vt lõik 4.5).

Samaaegse kasutamise risk bensodiasepiinidega või sarnaste ravimitega
Opioidide, sh Effentora, samaaegne kasutamine koos bensodiasepiinidega või sarnaste ravimitega võib lõppeda sügava sedatsiooni, respiratoorse depressiooni, kooma ja surmaga. Nende riskide tõttu võib opioide ja bensodiasepiine või sarnaseid ravimeid samaaegselt määrata ainult patsientidele, kellele on alternatiivsed ravivõimalused ebapiisavad.
Kui otsustatakse määrata Effentorat samaaegselt bensodiasepiinide või sarnaste ravimitega, tuleb valida väikseimad efektiivsed annused ja minimaalne samaaegse kasutamise kestus. Patsiente tuleb hoolikalt jälgida respiratoorse depressiooni ja sedatsiooni nähtude ja sümptomite suhtes (vt lõik 4.5).

Intrakraniaalse rõhu tõus, teadvusehäire
Patsientidele, kes on eriti tundlikud CO2 retentsiooni intrakraniaalsete toimete suhtes (tõusnud intrakraniaalse rõhu sümptomitega patsiendid, teadvushäiretega patsiendid), tohib Effentorat manustada ainult äärmise ettevaatlikkusega. Opioidid võivad varjata peatraumaga haige tegelikku kliinilist seisundit ning neid tohib kasutada ainult selgel kliinilisel näidustusel.

Bradüarütmiad
Fentanüül võib põhjustada bradükardiat. Fentanüüli tuleb kasutada eelnevalt teadaolevate bradüarütmiatega patsientidel ettevaatusega.

Maksa- või neerupuudulikkus
Lisaks tuleb Effentorat kasutada ettevaatusega maksa- või neerukahjustusega patsientidel. Maksa- ja neerupuudulikkuse mõju ravimi farmakokineetikale ei ole hinnatud, kuid fentanüüli intravenoossel manustamisel maksa- ja neerukahjustuse korral on leitud fentanüüli kliirensi muutuseid, mis on tingitud metaboolse kliirensi ning plasmavalkude muutustest. Pärast Effentora manustamist võivad nii kahjustatud maksa- kui ka neerufunktsioon suurendada allaneelatud fentanüüli biosaadavust ja vähendada süsteemset eliminatsiooni, mis võib viia opioidide toime tugevnemisele ja pikenemisele. Seetõttu on maksa või neerukahjustusega patsientide korral tiitrimisprotsessi ajal vajalik eriline tähelepanelikkus.

Hoolikalt tuleb kaaluda ravi sobivust hüpovoleemilistele ja hüpotensiivsetele patsientidele.

Serotoniini sündroom
Effentora manustamisel koos ravimitega, mis mõjutavad serotoninergilist neurotransmitterite süsteemi, tuleb olla ettevaatlik.

Kasutamisel koos serotoninergiliste ravimitega, nt selektiivsed serotoniini tagasihaarde inhibiitorid (SSRI‑d) ja serotoniini-norepinefriini tagasihaarde inhibiitorid (SNRI‑d), ja ravimitega, mis kahjustavad serotoniini metabolismi (sh monoamiini oksüdaasi inhibiitorid [MAOI‑d]), võib tekkida potentsiaalselt eluohtlik serotoniini sündroom. See võib tekkida soovitatud annuse kasutamisel.

Serotoniini sündroom võib hõlmata muutusi vaimses seisundis (nt agitatsioon, hallutsinatsioonid, kooma), autonoomset ebastabiilsust (nt tahhükardia, labiilne vererõhk, hüpertermia), neuromuskulaarseid häireid (nt hüperrefleksia, koordinatsioonihäired, jäikus) ja/või seedetrakti sümptomeid (nt iiveldus, oksendamine, kõhulahtisus).

Serotoniini sündroomi kahtluse korral tuleb Effentora-ravi katkestada.


Tolerantsus ja opioidide tarvitamise häire (kuritarvitamine ja sõltuvus)
Korduval opioidide manustamisel võib tekkida tolerantsus, füüsiline sõltuvus ja psühholoogiline sõltuvus. Fentanüüli saab kuritarvitada nagu kõiki opioide ja kõiki opioididega ravitavaid patsiente tuleb jälgida kuritarvitamise ja sõltuvuse nähtude suhtes. Patsiente, kellel on opioidide kuritarvitamise risk suurem, võib opioididega siiski nõuetekohaselt ravida, kuid neid patsiente tuleb täiendavalt jälgida väärkasutuse, kuritarvitamise või sõltuvuse nähtude suhtes.

Effentora korduv kasutamine võib viia opiodide tarvitamise häire (OTH) tekkeni. Suurem annus ja pikem opioidravi võivad suurendada opioidide tarvitamise häire tekke riski. Effentora kuritarvitamine või tahtlik väärkasutamine võib lõppeda üleannustamise ja/või surmaga. OTH tekkeoht on suurem patsientidel, kellel on isiklikus või pereanamneesis (vanemad või õed-vennad) sõltuvusainete tarvitamisest tingitud tervisehäired (sealhulgas alkoholi tarvitamisest tingitud häired), praegustel tubakatarbijatel või patsientidel, kellel on isiklikult esinenud muid vaimse tervise häireid (nt depressioon, ärevus ja isiksushäired).

Enne Effentoraga ravi alustamist ja selle ajal tuleb patsiendiga kokku leppida ravi eesmärgid ja ravi lõpetamise kava (vt lõik 4.2). Enne ravi ja ravi ajal tuleb patsienti teavitada ka opioidide tarvitamise häire tekke riskist ja nähtudest. Patsiendile tuleb soovitada pöörduda nende nähtude ilmnemisel arsti poole.

Patsiente tuleb jälgida ravimisõltlastele omase käitumise (nt enneaegne uue retsepti taotlemine) suhtes. See hõlmab kooskasutatavate opioidide ja selliste psühhoaktiivsete ravimite nagu bensodiasepiinide üle vaatamist. Patsientidel, kellel ilmnevad opioidide tarvitamisest tingitud tervisehäirete nähud ja sümptomid, tuleb kaaluda konsultatsiooni sõltuvusravi spetsialistiga.

Endokriinsed toimed
Opioidid võivad mõjutada hüpotaalamuse-hüpofüüsi-neerupealiste või -sugunäärmete telge. Esinevate muutuste hulka võivad kuuluda prolaktiinisisalduse suurenemine seerumis ja kortisooli- ning testosteroonisisalduse vähenemine vereplasmas. Need hormonaalsed muutused võivad avalduda kliiniliste nähtude ja sümptomitena.

Hüperalgeesia
Nagu teistegi opioidide puhul, tuleb ebapiisava valuvaigistava toime korral pärast fentanüüli annuse suurendamist kaaluda opioididest põhjustatud hüperalgeesia võimalust. Näidustatud võib olla fentanüüli annuse vähendamine või fentanüülravi lõpetamine või ravi ümberhindamine.

Anafülaksia ja ülitundlikkus
Suukaudselt manustatavate transmukoossete fentanüülravimite kasutamisel on teatatud anafülaksiast ja ülitundlikkusest (vt lõik 4.8).

Abiaine(d)

Naatrium

Effentora 100 mikrogrammi bukaaltabletid
Ravim sisaldab 10 mg naatriumi ühes bukaaltabletis, mis on võrdne 0,5%‑ga WHO poolt soovitatud naatriumi maksimaalsest ööpäevasest kogusest täiskasvanutel, s.o 2 g.

Effentora 200 mikrogrammi bukaaltabletid
Effentora 400 mikrogrammi bukaaltabletid
Effentora 600 mikrogrammi bukaaltabletid
Effentora 800 mikrogrammi bukaaltabletid
Ravim sisaldab 20 mg naatriumi ühes bukaaltabletis, mis on võrdne 1%‑ga WHO poolt soovitatud naatriumi maksimaalsest ööpäevasest kogusest täiskasvanutel, s.o 2 g.

Koostoimed teiste ravimitega ja muud koostoimed

Ained, mis mõjutavad CYP3A4 aktiivsust
Fentanüül metaboliseeritakse peamiselt tsütokroom P450 3A4 isoensüümi (CYP3A4) süsteemi kaudu, seetõttu võivad tekkida koostoimed, kui Effentorat manustatakse ainetega, mis mõjutavad CYP3A4 aktiivsust.

CYP3A4 indutseerijad
3A4 aktiivsust indutseerivate ainetega koosmanustamine võib Effentora efektiivsust vähendada.

CYP3A4 inhibiitorid
Effentora koosmanustamine tugevate CYP3A4 inhibiitorite (nt ritonaviir, ketokonasool, itrakonasool, troleandomütsiin, klaritromütsiin ja nelfinaviir) või mõõdukate CYP3A4 inhibiitoritega (nt amprenaviir, aprepitant, diltiaseem, erütromütsiin, flukonasool, fosamprenaviir, greipfruudi mahl, verapamiil) võib viia fentanüüli plasmakontsentratsiooni tõusuni, mis võib põhjustada tõsiseid kõrvaltoimeid, kaasa arvatud fataalne respiratoorne depressioon. Patsiente, kes saavad samaaegset ravi mõõdukate või tugevate CYP3A4 inhibiitoritega, tuleb hoolikalt jälgida pikema ajaperioodi vältel. Annust tuleb tõsta ettevaatlikult.

Ained, mis võivad suurendada depressiivset toimet kesknärvisüsteemile
Fentanüüli manustamine koos teiste kesknärvisüsteemi depressantidega, sealhulgas teiste opioidide, sedatiivsete ainete, uinutite (sh bensodiasepiinid), üldanesteetikumide, fenotiasiinide, rahustite, lihasrelaksantide, sedatiivsete antihistamiinikumide, gabapentinoidide (gabapentiin ja pregabaliin) ja alkoholiga võib põhjustada depressiivsete toimete tugevnemist, mille tagajärjel võib esineda hingamisdepressiooni, hüpotensiooni, sügavat sedatsiooni, koomat ja surmajuhtumeid (vt lõik 4.4).

Sedatiivsed ravimid, nt bensodiasepiinid või sarnased ravimid
Opioidide samaaegne kasutamine koos selliste sedatiivsete ravimitega nagu bensodiasepiinid või sarnased ravimid suurendab aditiivse depresseeriva toime tõttu kesknärvisüsteemile sedatsiooni, respiratoorse depressiooni, kooma ja surma riski. Samaaegsel kasutamisel tuleb piirata nii annust kui ka kasutamise kestust (vt lõik 4.4).

Opioidide osalised agonistid/antagonistid
Opioidide osaliste agonistide/antagonistide (nt buprenorfiini, nalbufiin, pentasotsiin) samaaegne kasutamine ei ole soovitatav. Neil on suur afiinsus opioidretseptorite suhtes ja oma toime suhteliselt vähene, mistõttu nad osaliselt antagoniseerivad fentanüüli valuvaigistavat toimet ja võivad kutsuda opioidsõltuvusega patsientidel esile ärajätunähte.

Serotoninergilised ained
Fentanüüli manustamine koos serotoninergiliste ravimitega, nt selektiivsed serotoniini tagasihaarde inhibiitorid (SSRI‑d) või serotoniini-norepinefriini tagasihaarde inhibiitorid (SNRI‑d) või monoamiini oksüdaasi inhibiitorid (MAOI‑d]), võib suurendada serotoniini sündroomi, mis on potentsiaalselt eluohtlik seisund, tekkeriski. Effentorat ei soovitata kasutada patsientidel, kes on eelneva 14 päeva jooksul saanud MAOI‑sid, sest opioidanalgeetikumide kasutamisel on teatatud raskest ja ootamatust MAOI‑de toime tugevnemisest.

Naatriumoksübaat
Naatriumoksübaati ja fentanüüli sisaldavate ravimite samaaegne kasutamine on vastunäidustatud (vt lõik 4.3). Enne Effentoraga ravi alustamist tuleb katkestada ravi naatriumoksübaadiga.

Fertiilsus, rasedus ja imetamine

Rasedus
Fentanüüli kasutamise kohta raseduse ajal ei ole kliinilisi andmeid. Loomkatsed on näidanud kahjulikku toimet reproduktiivsusele (vt 5.3). Võimalik risk inimesele ei ole teada. Effentorat ei tohi kasutada raseduse ajal kui see ei ole hädavajalik.

Fentanüüli pikaajalisel kasutamisel raseduse ajal võib vastsündinutel esineda opioidide ärajätusündroomi tekkerisk, mis võib märkamata ning ravimata jätmisel olla eluohtlik. Ravimisel tuleb lähtuda neonatoloogia eriarstide koostatud raviplaanidest. Kui rase naine vajab pikaajalist ravi opioididega, tuleb patsiendile selgitada opioidide ärajätusündroomi tekkeriski vastsündinutel ja veenduda, et vajalik ravi on saadaval (vt lõik 4.8).

Fentanüüli kasutamine sünnituse ajal (kaasa arvatud keisrilõige) ei ole soovitatav, sest fentanüül läbib platsentat ja võib põhjustada lootel respiratoorset distressi. Effentora manustamisel vastsündinule peab vajalik antidoot olema käepärast.

Imetamine
Fentanüül eritub rinnapiima ja võib põhjustada rinnaga toidetaval lapsel sedatsiooni ja respiratoorset distressi. Imetavad emad ei tohi fentanüüli kasutada ning imetamist tohib uuesti alustada alles pärast vähemalt 5 päeva möödumist fentanüüli viimasest manustamisest.

Fertiilsus
Inimandmed fertiilsusega seoses puuduvad. Loomkatsetes oli pärsitud isasloomade fertiilsus (vt lõik 5.3).

Toime reaktsioonikiirusele

Ravimi toime kohta autojuhtimisele ja masinate käsitsemise võimele ei ole uuringuid läbi viidud. Siiski halvendavad opioidanalgeetikumid vaimseid ja/või füüsilisi võimeid, mis on vajalikud potentsiaalselt ohtlike tegevuste sooritamiseks (nt auto juhtimine või masinatega töötamine). Patsiente tuleb juhendada, et autot ei tohi juhtida ega masinatega töötada juhtudel, kui Effentora kasutamise ajal on tekkinud unisus, pearinglus või nägemishäired. Autot ei tohi juhtida ega masinatega töötada enne, kui patsient teab, milline on tema organismi reaktsioon ravile.

Kõrvaltoimed

Ohutusprofiili kokkuvõte
Effentora kasutamisel on oodata opioididele tüüpilisi kõrvaltoimeid. Sageli need kaovad või nõrgenevad ravimi pideval kasutamisel, kui on saavutatud patsiendile sobivaim annus. Kõige tõsisemad kõrvaltoimed on respiratoorne depressioon (võib viia apnoe või hingamisseiskuseni), vereringe häirumine, hüpotensioon ja šokk ning kõiki patsiente tuleb nende suhtes hoolikalt jälgida.

Kliinilised uuringud Effentoraga on disainitud viisil, et hinnata LLV ravi ohutust ja efektiivsust. Kõik patsiendid kasutasid kroonilise valu tõttu samaaegselt opioide (nt pidevalt vabanev morfiin või transdermaalne fentanüül). Seetõttu ei olnud võimalik lõplikult eristada, millised on ainult Effentorast tingitud toimed.

Kõrvaltoimete loetelu tabelina
[bookmark: _Toc173834333]Kliinilistel uuringutel ja turuletulekujärgsete kogemuste käigus on Effentora ja/või muude fentanüüli sisaldavate ühendite kasutamisel esinenud järgmisi kõrvaltoimeid. Allpool on kõrvaltoimed loetletud MedDRA eelistatavate terminitena, liigitatuna organsüsteemi klasside ja sageduste järgi (sagedused on määratletud kui väga sage ≥ 1/10, sage ≥ 1/100 kuni <1/10, aeg-ajalt ≥ 1/1000 kuni < 1/100, harv (≥ 1/10 000 kuni < 1/1000), teadmata (ei saa hinnata olemasolevate andmete alusel); igas sagedusgrupis on kõrvaltoimed ära toodud tõsiduse vähenemise järjekorras.

	
	Väga sage
	Sage
	Aeg-ajalt
	Harv
	Teadmata

	Infektsioonid ja infestatsioonid
	
	Suu kandidoos

	Farüngiit
	Suu pustulid
	

	Vere ja lümfisüsteemi häired
	
	Aneemia
Neutropeenia
	Trombotsütopeenia
	
	

	Immuunsüsteemi häired
	
	
	
	Ülitundlikkus*
	

	Endokriinsüsteemi häired
	
	
	
	Hüpogonadism
	Neerupealiste puudulikkus
Androgeenide defitsiit

	Ainevahetus- ja toitumishäired
	
	Anoreksia
	
	
	

	Psühhiaatrilised häired
	
	Depressioon
Ärevus
Segasusseisund
Unetus

	Eufooriline meeleolu
Närvilisus
Hallutsinatsioonid
Visuaalsed hallutsinatsioonid
Muutused vaimses seisundis
Desorientatsioon
	
	Ravimisõltuvus*
Ravimi kuritarvitamine (vt lõik 4.4)
Deliirium

	Närvisüsteemi häired
	Peapööritus
Peavalu
	Düsgeusia
Somnolentsus
Letargia
Treemor
Sedatsioon
Hüpesteesia
Migreen
	Teadvuse hägunemine
Tähelepanu häired
Tasakaaluhäired
Düsartria
	Kognitiivsed häired
Motoorsed häired
	Teadvuse kaotus*
Krambid

	Silma kahjustused
	
	
	Nägemishäired
Silmade hüpereemia
Nägemise hägustumine
Nägemisteravuse langus
	Ebanormaalsed tundmused silmas
Fotopsia

	

	Kõrva ja labürindi kahjustused
	
	
	Vertiigo
Tinnitus
Ebamugavustunne kõrvas
	
	

	Südame häired
	
	Tahhükardia
	Bradükardia
	
	

	Vaskulaarsed häired
	
	Hüpotensioon
Hüpertensioon
	Nahaõhetus Kuumad hood
	
	

	Respiratoorsed, rindkere ja mediastiinumi häired
	
	Düspnoe
Kurgu-kõripiirkonna valu
	Hingamisdepressioon
Uneapnoe sündroom
	
	Hingamise seiskumine*

	Seedetrakti häired
	Iiveldus
Oksendamine
	Kõhukinnisus 
Stomatiit
Suukuivus
Kõhulahtisus
Kõhuvalu
Gastroösofageaalne reflukshaigus
Ebamugavustunne kõhus
Düspepsia
Hambavalu
	Iileus
Suu haavandid
Oraalne hüpesteesia
Ebamugavustunne suus
Suu limaskesta värvuse muutused
Suu pehmete kudede häired
Glossodüünia
Keele villid
Igemevalu 
Keele haavandid
Keele häired
Ösofagiit 
Huulte lõhenemine
Hammaste häired
	Suu limaskesta villid
Huulte kuivus
 

	 Düsfaagia


	Maksa ja sapiteede häired
	
	
	Sapiteede laienemine
	
	

	Naha ja nahaaluskoe kahjustused
	
	Kihelus
Liigne higistamine
Lööve
	Külm higi
Näo turse
Üldine kihelus
Alopeetsia
	Onühhoreksia

	

	Lihaste, luustiku ja sidekoe kahjustused
	
	Müalgia
Seljavalu
	Lihastõmblused
Lihasnõrkus
	
	

	Neeru- ja kuseteede häired
	
	
	Uriiniretentsioon
	
	

	Üldised häired ja manustamiskoha reaktsioonid
	Manustamiskoha reaktsioonid, sealhulgas veritsemine, valu, haavand, ärritus, paresteesia, anesteesia, erüteem, turse, paistetus ja villid
	Perifeerne turse
Väsimus
Asteenia
Ärajätusündroom*
Külmavärinad
	Nõrkus
Loidus
Rindkere düskomfort
Ebanormaalne enesetunne
Ärevus
Janu
Külmatunne
Kuumatunne
	
	Palavik
Vastsündinute ärajätusündroom (vt lõik 4.6)
Ravimi-tolerantsus

	Uuringud
	
	Kehakaalu langus
	Trombotsüütide arvu vähenemine
Pulsisageduse tõus
Hematokriti langus
Hemoglobiini langus
	
	

	Vigastus, mürgistus ja protseduuri tüsistused
	
	Kukkumine
	
	
	

	* Vt lõik “Valitud kõrvaltoimete kirjeldus”



Valitud kõrvaltoimete kirjeldus

Tolerantsus
Korduval kasutamisel võib tekkida tolerantsus.

Ravimisõltuvus
Effentora korduv kasutamine võib põhjustada ravimisõltuvust isegi terapeutiliste annuste korral. Ravimisõltuvuse risk võib varieeruda olenevalt patsiendi individuaalsetest riskiteguritest, annusest ja opioidravi kestusest (vt lõik 4.4).

[bookmark: _Hlk171064595]Transmukoosse fentanüüli kasutamisel on esinenud opioidide ärajätusümptomeid, nt iiveldust, oksendamist, kõhulahtisust, ärevust, külmavärinaid, treemorit ja higistamist.

Üleannustamise juhtudel on esinenud teadvuse kaotust ja hingamise seiskumist (vt lõik 4.9).

Turuletulekujärgselt on teatatud ülitundlikkusreaktsioonidest, sh lööbest, erüteemist, huulte ja näo tursest ning urtikaariast (vt lõik 4.4).

Võimalikest kõrvaltoimetest teatamine
Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt V lisa) kaudu.

Üleannustamine

Sümptomid

Fentanüüli üleannustamise sümptomid on oodatavalt sarnased nendega, mis tekivad intravenoosse fentanüüli ja teiste opioidide manustamisel ning, millest kõige tõsisemad ja olulisemad on muutused vaimses seisundis, teadvuse kaotus, kooma, hüpotensioon, respiratoorne depressioon, respiratoorne distress ja hingamispuudulikkus, mis on surmaga lõppenud.
Fentanüüli üleannustamise korral on täheldatud Cheyne‑Stokesi hingamise juhte, seda eriti südamepuudulikkuse anamneesiga patsientidel.
Seoses fentanüüli üleannustamisega on sedastatud ka toksilist leukoentsefalopaatiat.

Ravi

Opioidi üleannustamise kohene käsitlemine hõlmab Effentora bukaaltableti eemaldamist, kui see on veel suus, hingamisteede vabana hoidmist, patsiendi füüsilist ja verbaalset stimulatsiooni, teadvuse taseme hindamist, ventilatoorse ja tsirkulatoorse staatuse kindlakstegemist, vajadusel hingamise toetamist (kunstlik hingamine).

Üleannustamine (juhuslik sissevõtmine) opioide varem mittesaanud patsiendil
Üleannustuse raviks (juhuslik sissevõtmine) opioide varem mittesaanud patsiendil tuleb rajada veenitee ja vastavalt kliinilisele näidustusele manustada naloksooni või teisi opioid-antagoniste. Üleannustamisele järgnev hingamise depressioon võib kesta kauem kui opioid-antagonisti toime (nt naloksooni poolestusaeg on 30 kuni 81 minutit) ja seetõttu võib olla vajalik korduv annus. Lugege täpsemalt vastavate opioid-antagonistide ravimomaduste kokkuvõtet.

Üleannustamine opioidsäilitusravi saaval patsiendil
Üleannuse raviks opioidsäilitusravi saaval patsiendil tuleb rajada veenitee. Naloksooni või teiste opioid-antagonistide mõistlik kasutamine võib olla mõnedel juhtudel näidustatud, kuid see on seotud ägeda ärajätusündroomi provotseerimise riskiga.

Kuigi Effentora kasutamise järgselt ei ole teatatud hingamist takistavast lihasrigiidsusest, on see fentanüüli ja teiste opioidide puhul võimalik. Kui see tekib, tuleb olukord lahendada hingamise toetamise, opioid-antagonistide ja, viimase võimalusena, neuromuskulaarsete blokaatoritega.


FARMAKOLOOGILISED OMADUSED

Farmakodünaamilised omadused

Farmakoterapeutiline rühm: analgeetikumid; opioidid; ATC-kood: N02AB03.

Toimemehhanism ja farmakodünaamilised toimed
Fentanüül on opioidne valuvaigisti, mis seostub põhiliselt μ-opioidretseptoriga. Selle esmased terapeutilised toimed on analgeesia ja sedatsioon. Sekundaarsed farmakoloogilised toimed on respiratoorne depressioon, bradükardia, hüpotermia, kõhukinnisus, mioos, füüsiline sõltuvus ja eufooria.

Fentanüüli valuvaigistav toime on seotud plasmakontsentratsiooniga. Üldiselt efektiivne ja toksiline kontsentratsioon suurenevad, sest tekib tolerantsus opioididele. Tolerantsi tekkekiirus erineb indiviiditi suures ulatuses. Seetõttu tuleb soovitud toime saavutamiseks Effentora annus individuaalselt tiitrida (vt lõik 4.2).

Kõik µ-opioidretseptori agonistid põhjustavad annusest sõltuvat respiratoorset depressiooni. Respiratoorse depressiooni tekkerisk on väiksem patsientidel, kes saavad pikaajalist opioidravi, sest nendel patsientidel tekib tolerantsus respiratoorse depressiooni suhtes.

Opioidid võivad mõjutada hüpotaalamuse-hüpofüüsi-neerupealiste või -sugunäärmete telge. Esinevate muutuste hulka võivad kuuluda prolaktiinisisalduse suurenemine seerumis ja kortisooli- ning testosteroonisisalduse vähenemine vereplasmas. Need hormonaalsed muutused võivad avalduda kliiniliste nähtude ja sümptomitena (vt ka lõik 4.8).

Kliiniline efektiivsus ja ohutus
Effentora tõhusust ja efektiivsust on hinnatud patsientidel, kes on ravimit kasutanud läbilöögivalu episoodi tekkides. Oodatava valuepisoodi ennetust Effentoraga ei ole kliinilistes uuringutes uuritud. Tehtud on kaks topeltpimedat, randomiseeritud, platseebokontrollitud üleminekuga uuringut, mis haarasid 248 LLV ja vähktõvega patsienti, kellel oli keskmiselt 1 kuni 4 LLV episoodi päevas, mis tekkisid opioidsäilitusravi foonil. Algse avatud uuringu osa ajal tiitriti patsientidele efektiivne Effentora annus. Patsiendid, kellel määrati efektiivne annus, siirdusid uuringu topeltpimedasse faasi. Esmane efektiivsuse näitaja oli patsiendi hinnang valu intensiivsusele. Patsiendid hindasid valu 11-punktilisel skaalal. Iga LLV episoodi puhul hinnati valu intensiivsust enne ja mitmes ajapunktis pärast ravi.

Kuuekümne seitsmel protsendil patsientidest õnnestus tiitrimine efektiivse annuseni.

Pöördelises kliinilises uuringus (uuring 1) oli esmaseks tulemusnäitajaks valutugevuse skooride erinevuste keskmine summa alates annustamisest kuni 60 minutini kaasa arvatud (SPID60), mis oli statistiliselt oluliselt erinev võrrelduna platseeboga (p<0,0001).

[image: ]

[image: ]

Teises pöördelises uuringus (uuring 2), oli esmaseks tulemusnäitajaks SPID30, mis oli samuti statistiliselt oluliselt erinev platseebost (p<0,0001).
Statistiliselt oluline erinevus valu intensiivsuse osas Effentora ja platseebo grupis oli nähtav juba nii vara kui 10 minuti pärast uuringus 1 ja 15 minuti pärast (varaseim mõõdetud ajapunkt) uuringus 2. Statistiline erinevus oli jätkuvalt oluline igas järgnevas ajapunktis mõlemas uuringus. 

Farmakokineetilised omadused

Üldine sissejuhatus
Fentanüül on väga lipofiilne, see imendub suu limaskestalt väga kiiresti ja aeglasemalt tavapärase gastrointestinaalse manustamistee kaudu. Toimeaine läbib esmase maksapassaaži ja intestinaalse metabolismi, metaboliitidel ei ole osa fentanüüli terapeutilises toimes.

Effentora kasutab manustamistehnoloogiat, mis põhineb tableti kihiseval lahustumisel, mille läbi suureneb põse limaskesta kaudu imenduva fentanüüli imendumiskiirus ja kogus. Lahustumisreaktsioonil tekkivad ajutised pH muutused võivad parandada lahustuvust (madalamal pH-l) ja membraanide permeaabelsust (kõrgemal pH-l).

Toimeaeg (määratletud kui aeg tableti põseõõnde asetamisest kuni täieliku lagunemiseni) ei mõjuta fentanüüli varast süsteemset ekspositsiooni. Ühe 400-mikrogrammise Effentora tableti bukaalse (s.t põse ja igeme vahele) või keelealuse manustamise võrdlev uuring näitas vastavust bioekvivalentsuse kriteeriumitele.

Neeru- ja maksakahjustuse mõju Effentora farmakokineetikale ei ole uuritud.

Imendumine
Effentora oromukosaalse manustamise järgselt imendub fentanüül kiiresti, absoluutne biosaadavus on 65%. Effentora imendumisprofiil tuleneb peamiselt algsest kiirest absorptsioonist põse limaskestalt. Veeniverest määratuna saavutatakse maksimaalne plasma kontsentratsioon tunni aja jooksul pärast oromukosaalset manustamist. Umbes 50% manustatud koguannusest imendub kiiresti läbi limaskesta ja avaldab süsteemset toimet. Ülejäänud pool koguannusest neelatakse ja see imendub aeglaselt seedetraktist. Umbes 30% allaneelatud annusest (50% koguannusest) ei läbi esmast maksa ja intestinaalset passaaži ja avaldab süsteemset toimet.

Peamised farmakokineetilised parameetrid on ära toodud järgnevas tabelis.

Farmakokineetilised parameetrid* Effentorat kasutavatel täiskasvanutel

	Farmakokineetiline
näitaja(keskmine)
	Effentora 400 mikrogrammi


	Absoluutne biosaadavus

	65% (±20%)


	Transmukosaalselt imendunud fraktsioon

	48% (±31,8%)


	Tmax (minutid) **

	46,8 (20-240)


	Cmax (ng/ml)

	1,02 (± 0,42)


	AUC0-tmax (ng.t/ml)

	0,40 (± 0,18)


	AUC0-inf (ng.t/ml)

	6,48 (± 2,98)



* Põhineb veenivere analüüsidel (plasma). Seerumis olid fentanüüli kontsentratsioonid suuremad kui vereplasmas: seerumi AUC ja Cmax olid vastavalt ligikaudu 20% ja 30% kõrgemad kui plasma AUC ja Cmax. Selle erinevuse vahe ei ole teada.
** Tmax andmed esitatud mediaanina (vahemik).

Farmakokineetilistes uuringutes, kus võrreldi Effentora ja suukaudse transmukosaalse fentanüültsitraadi (OTFC) absoluutset ja suhtelist biosaadavust, leiti, et fentanüüli imendumise kiirus ja ulatus Effentora puhul andis 30% kuni 50% suurema ekspositsiooni, võrrelduna suukaudse transmukosaalse fentanüültsitraadiga. Üleminekul muu suukaudse fentanüültsitraati sisaldava ravimi kasutamiselt Effentora kasutamisele on vaja ravimi annust iseseisvalt titreerida, kuna ravimite biosaadavus on oluliselt erinev. Neil patsientidel võib siiski kaaluda suurema algannuse kasutamist kui 100 mikrogrammi.




Kliinilises uuringus 1. astme mukosiidiga patsientidel leiti Effentora ekspositsiooni erinevused. Cmax ja AUC0-8 olid vastavalt 1% ja 25% suuremad mukosiidiga patsientidel võrrelduna ilma mukosiidita patsientidega. Leitud erinevused ei olnud kliiniliselt olulised.

Jaotumine
Fentanüül on väga lipofiilne ja jaotub hästi väljaspool vaskulaarset süsteemi, koos suure selge jaotusruumalaga. Peale Effentora bukaalset manustamist läbib fentanüül algse kiire jaotumise, mis viib kontsentratsioonide samastumiseni plasma ja intensiivse verevarustusega kudede (aju, süda ja kopsud) vahel. Seejärel jaotub fentanüül süvakudede (lihased ja rasvkude) ja plasma vahel.

Fentanüül seondub plasma proteiinidega 80% kuni 85% ulatuses. Peamine siduv proteiin on alfa-1-happeline glükoproteiin, kuid teatud ulatuses osalevad ka albumiin ja lipoproteiinid. Fentanüüli vaba fraktsioon tõuseb atsidoosi korral.

Biotransformatsioon
Kliinilistes uuringutes ei ole iseloomustatud Effentora bukaalsele manustamisele järgnevaid metaboolilisi teid. Fentanüül metaboliseeritakse maksas ja soolestiku limaskestas norfentanüüliks CYP3A4 isoensüümi vahendusel. Norfentanüül ei ole loomkatsetes farmakoloogiliselt aktiivne. Rohkem kui 90% manustatud fentanüüli annusest elimineeritakse biotransformatsiooni kaudu N-dealküülitud ja hüdroksüülitud mitteaktiivseteks metaboliitideks.

Eritumine
Pärast fentanüüli intravenoosset manustamist eritatakse vähem kui 7% manustatud annusest muutumatul kujul uriiniga ja ainult umbes 1% muutumatul kujul roojaga. Metaboliidid eritatakse peamiselt uriiniga, samal ajal kui fekaalne eritumine on vähemtähtis.

Effentora manustamise järgselt on fentanüüli lõplik eliminatsioonifaas plasma ja süvakudede vahelise ümberjaotumise tulemus. See eliminatsioonifaas on aeglane, mistõttu keskmine lõplik eliminatsiooni poolväärtusaeg t1/2 pärast bukaalset manustamist ja tableti lahustumist on umbes 22 tundi ning intravenoossel manustamisel umbes 18 tundi. Intravenoosse manustamise järgselt on fentanüüli üldine plasmakliirens umbes 42 L/t.

Lineaarsus/mittelineaarsus
Annuste proportsionaalsus 100 mikrogrammist kuni 1000 mikrogrammini on tõestatud.

Prekliinilised ohutusandmed

Farmakoloogilise ohutuse, korduvtoksilisuse, genotoksilisuse ja kartsinogeensuse mittekliinilised uuringud ei ole näidanud kahjulikku toimet inimesele. 

Rottide ja küülikutega läbi viidud uuringud embrüo/loote arengule avalduva toksilisuse kohta ei näidanud selle ühendi poolt esile kutsutud väärarenguid ega arenguhäireid selle manustamisel organogeneesi ajal.

Rottide viljakuse ja varase embrüonaalse arengu uuringus täheldati suurte annuste (300 mikrogrammi/kg päevas, subkutaanselt) kasutamisel isasloomade vahendatud toimet, mida peetakse sekundaarseks fentanüüliga loomkatsetes täheldatud sedatiivsetele toimetele.
Rottide pre- ja postnataalse arengu uuringus vähenes järglaste elulemus oluliselt annustes, mis põhjustasid emasloomadel rasket toksilisust. muud leiud emasloomale toksiliste annuste puhul olid F1 poegade kehalise arengu, sensoorsete funktsioonide, reflekside ja käitumise aeglustumine. See toime võib olla tingitud muutunud emaslooma hoolitsusest ja/või laktatsiooni vähenemisest või fentanüüli otsesest toimest poegadele. 

Kartsinogeensuse uuringud (26-nädalane dermaalse alternatiivi biouuring Tg.AC transgeensete hiirtega; kaheaastane subkutaanne kartsinogeensuse uuring rottidega) fentanüüliga ei näidanud onkogeensele potentsiaalile viitavaid leide. Kartsionogeensuse uuringutes rottidel ilmnes ajukihtide hindamisel ajukahjustusi loomadel, kellele manustati fentanüültsitraati suurtes annustes. Nende leidude tähtsus inimestele on teadmata.


FARMATSEUTILISED ANDMED

Abiainete loetelu

Mannitool 
Naatriumtärklisglükolaat tüüp A
Naatriumvesinikkarbonaat
Naatriumkarbonaat
Sidrunhape
Magneesiumstearaat

Sobimatus

Ei kohaldata.

Kõlblikkusaeg

3 aastat

Säilitamise eritingimused

Hoida originaalpakendis, niiskuse eest kaitstult.

Pakendi iseloomustus ja sisu

PVC/Al foolium/polüamiid/PVC alumiiniumiga lamineeritud blister koos paber-/polüesterkattega.

Blisterpakendid on pakendatud 4 tableti kaupa kartongpakendisse. Kõik pakendisuurused ei pruugi olla müügil.

Erihoiatused ravimpreparaadi hävitamiseks

Patsiente ja nende hooldajaid tuleb nõustada, et kõik retseptiga määratud avamata tabletid, kui need ei ole enam vajalikud, tuleb kohe hävitada.

Kasutamata või kasutatud ravimpreparaat või jäätmematerjal tuleb hävitada vastavalt kohalikele nõuetele.


MÜÜGILOA HOIDJA

TEVA B.V.
Swensweg 5
2031 GA Haarlem 
Holland 


MÜÜGILOA NUMBER (NUMBRID) 

Effentora 100 mikrogrammi bukaaltabletid
EU/1/08/441/001-002

Effentora 200 mikrogrammi bukaaltabletid
EU/1/08/441/003-004

Effentora 400 mikrogrammi bukaaltabletid
EU/1/08/441/005-006

Effentora 600 mikrogrammi bukaaltabletid
EU/1/08/441/007-008

Effentora 800 mikrogrammi bukaaltabletid
EU/1/08/441/009-010


ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV

Müügiloa esmase väljastamise kuupäev: 04. aprill 2008
Müügiloa viimase uuendamise kuupäev: 20. veebruar 2013


TEKSTI LÄBIVAATAMISE KUUPÄEV

Täpne teave selle ravimpreparaadi kohta on Euroopa Ravimiameti kodulehel https://www.ema.europa.eu.
























II LISA

A.	RAVIMIPARTII KASUTAMISEKS VABASTAMISE EEST VASTUTAV(AD) TOOTJA(D)

	B.	HANKE- JA KASUTUSTINGIMUSED VÕI PIIRANGUD

	C.	MÜÜGILOA MUUD TINGIMUSED JA NÕUDED

D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD


A.	RAVIMIPARTII KASUTAMISEKS VABASTAMISE EEST VASTUTAV(AD) TOOTJA(D)

Ravimipartii kasutamiseks vabastamise eest vastutava(te) tootja(te) nimi (nimed) ja aadress(id)

Merckle GmbH
Ludwig-Merckle-Straße 3
89143 Blaubeuren
Saksamaa


B.	HANKE- JA KASUTUSTINGIMUSED VÕI PIIRANGUD

Piiratud tingimustel väljastatav retseptiravim ja eriretsepti alusel väljastatav ravim (vt I lisa: Ravimi omaduste kokkuvõte, lõik 4.2).


C.	MÜÜGILOA MUUD TINGIMUSED JA NÕUDED

· Perioodilised ohutusaruanded

Nõuded asjaomase ravimi perioodiliste ohutusaruannete esitamiseks on sätestatud direktiivi 2001/83/EÜ artikli 107c punkti 7 kohaselt liidu kontrollpäevade loetelus (EURD loetelu) ja iga hilisem uuendus avaldatakse Euroopa ravimite veebiportaalis.


D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD

· Riskijuhtimiskava

Müügiloa hoidja peab nõutavad ravimiohutuse toimingud ja sekkumismeetmed läbi viima vastavalt müügiloa taotluse moodulis 1.8.2 esitatud kokkulepitud riskijuhtimiskavale ja mis tahes järgmistele ajakohastatud riskijuhtimiskavadele.

Ajakohastatud riskijuhtimiskava tuleb esitada:
· Euroopa Ravimiameti nõudel;
· kui muudetakse riskijuhtimissüsteemi, eriti kui saadakse uut teavet, mis võib oluliselt mõjutada riski/kasu suhet, või kui saavutatakse oluline (ravimiohutuse või riski minimeerimise) eesmärk. 

Kui perioodilise ohutusaruande esitamine ja riskijuhtimiskava ajakohastamise kuupäevad kattuvad, võib need esitada samal ajal.

· Riski minimeerimise lisameetmed

Enne Effentora turuletulekut peab iga liikmesriigi müügiloa hoidja kooskõlastama koolitusprogrammi sisu ja vormingu, sh suhtlusmeedia, jaotuskorra ning muud programmi aspektid liikmesriigi pädeva asutusega.

Müügiloa hoidja tagab, et kõik arstid, apteekrid ja patsiendid, kes hakkavad eeldatavalt Effentora’t määrama/väljastama/kasutama, on varustatud õppematerjalidega toote õige ja ohutu kasutamise kohta.

Patsiendi õppematerjalid hõlmavad järgmist:
patsiendi infoleht;
suunised patsiendile/hooldajale;
täiustatud digitaalset juurdepääsu puudutav teave.

Suunised patsiendile/hooldajale
EFFENTORA’t tohib kasutada ainult siis, kui patsiendid/hooldajad on saanud asjakohast teavet ravimi kasutamise ja ettevaatusabinõude kohta.
Näidustuse selgitus.
Läbimurdevalu selgitus, patsientide valu tajumine ja ravi.
Heakskiitmata näidustusel kasutamise, väärkasutuse, kuritarvitamise, ravimivigade, üleannustamise, surma ja sõltuvuse selgitus.
Üleannustamise, kuritarvitamise, väärkasutuse ja sõltuvuse riskiga patsiendi määratlus ravimi väljakirjutajale / apteekrite teavitamiseks.
EFFENTORA’t ei tohi kasutada ühegi muu lühiajalise valu ega valuseisundi raviks ja/või enam kui nelja vähist tingitud läbimurdevaluepisoodi raviks ööpäevas (Patsiendi infoleht, lõik 3).
Ravimvormid ei ole omavahel asendatavad.
Küsimuste korral tuleb pöörduda ravimi väljakirjutaja / apteekri poole.
Kuidas EFFENTORA’t kasutada

Arsti õppematerjalid hõlmavad järgmist:
ravimi omaduste kokkuvõte ja pakendi infoleht;
suunised arstile;
kontroll‑loend ravimi määramiseks;
täiustatud digitaalset juurdepääsu puudutav teave.

Suunised arstile
Ravi peab alustama/jälgima arst, kellel on kogemusi vähihaigete opioidravis, eriti seoses haiglast koju minekuga.
Heakskiitmata näidustusel kasutamise (nt näidustused, vanus) ja väärkasutuse, kuritarvitamise, ravimivigade, üleannustamise, surma ja sõltuvuse tõsiste riskide selgitused.
Patsiente/hooldajaid tuleb teavitada järgmisest:
ravi juhtimine ning kuritarvitamise ja sõltuvuse riskid;
ravimi väljakirjutajad peavad ravi perioodiliselt üle vaatama;
patsiente/hooldajaid tuleb julgustada teavitama ravi juhtimisega seotud mis tahes probleemidest.
Kuritarvitamise ja väärkasutuse riskiga patsientide tuvastamine ja jälgimine enne ravi ja ravi ajal, et teha kindlaks opioidide kasutamisest tingitud häire (opioid use disorder, OUD) põhitunnused ehk opioididega seotud kõrvaltoimetele ja opioidide kasutamisest tingitud häirele omased tunnused.
Heakskiitmata näidustusel kasutamisest, väärkasutusest, kuritarvitamisest, sõltuvuse tekkest ja üleannustamisest teavitamise tähtsus.
OUD tuvastamise korral ravi kohandamise vajadus.

EFFENTORA väljakirjutajad peavad olema patsientide valimisel kriitilised ja nõustama neid järgmises:
kuidas EFFENTORA’t kasutada;
mitte jagada oma ravimeid ega kasutada neid muul kui ettenähtud otstarbel;
uuendatud teabest näidustuse kohta, sealhulgas hüperalgeesia, kasutamine raseduse ajal, ravimite koostoimed (nt bensodiasepiinidega), iatrogeenne sõltuvus, võõrutus ja sõltuvus;
ravimi väljakirjutaja peab kasutama ravimi väljakirjutajatele koostatud kontroll‑loendit.

Kontroll‑loend ravimi määramiseks
Nõutavad toimingud enne EFFENTORA määramist. Enne EFFENTORA määramist tuleb teha kõik järgmised toimingud.
Veenduda, et kõik heakskiidetud näidustusele kohalduvad nõuded oleksid täidetud.
Anda patsiendile ja/või hooldajale juhised EFENTORA kasutamiseks.
Veenduda, et patsient loeks EFFENTORA karbis olevat pakendi infolehte.
Anda patsiendile EFFENTORA patsiendibrošüür, mis hõlmab järgmist.
Vähk ja valu.
EFFENTORA. Mis ravim see on? Kuidas seda kasutada?
EFFENTORA. Väärkasutamise riskid.
Selgitada EFENTORA soovitatust suurema annuse kasutamisega kaasnevaid riske.
Selgitada annuse jälgimiskaartide kasutamist.
Nõustada patsienti fentanüüli üleannustamise nähtude ja viivitamatu meditsiinilise abi vajaduse kohta.
Selgitada ohutut säilitamist ja vajadust hoida seda laste eest varjatud ja kättesaamatus kohas.
Tuletada patsiendile ja/või hooldajale meelde, et nad peavad EFFENTORA kasutamise või sellega seotud väärkasutuse ja kuritarvitamise riskide kohta tekkivate küsimuste või murede korral pöörduma oma arsti poole. 

Apteekri õppematerjalid hõlmavad järgmist:
ravimi omaduste kokkuvõte ja pakendi infoleht;
suunised apteekrile;
ravimi väljastamise kontroll‑loend;
täiustatud digitaalset juurdepääsu puudutav teave.

Suunised apteekrile
Ravi peab alustama/jälgima arst, kellel on kogemusi vähihaigete opioidravis, eriti seoses haiglast koju minekuga.
Heakskiitmata näidustusel kasutamise (nt näidustused, vanus) ja väärkasutuse, kuritarvitamise, ravimivigade, üleannustamise, surma ja sõltuvuse tõsiste riskide selgitused.
Patsiente/hooldajaid tuleb teavitada järgmisest:
ravi juhtimine ning kuritarvitamise ja sõltuvuse riskid;
ravimi väljakirjutajad peavad ravi perioodiliselt üle vaatama;
patsiente/hooldajaid tuleb julgustada teavitama ravi juhtimisega seotud mis tahes probleemidest.
Kuritarvitamise ja väärkasutuse riskiga patsientide jälgimine ravi ajal, et teha kindlaks opioidide kasutamisest tingitud häire (opioid use disorder, OUD) põhitunnused ehk opioididega seotud kõrvaltoimetele ja opioidide kasutamisest tingitud häirele omased tunnused.
Heakskiitmata näidustusel kasutamisest, väärkasutusest, kuritarvitamisest, sõltuvuse tekkest ja üleannustamisest teavitamise tähtsus.
OUD tuvastamise korral tuleb pöörduda arsti poole.
Enne patsiendile andmist peab apteeker tutvuma õppematerjalidega.
EFFENTORA ei ole asendatav teiste fentanüüli sisaldavate ravimitega.

EFFENTORA’t väljastavad apteekrid peavad patsiente nõustama järgmises:
kuidas EFFENTORA’t kasutada;
apteeker peab patsiente teavitama, et EFFENTORA varguse ja väärkasutuse vältimiseks peavad nad seda väärkasutuse ja kõrvaletoimetamise vältimiseks hoidma turvalises kohas;
apteeker peab kasutama apteekritele koostatud kontroll‑loendit.

Ravimi väljastamise kontroll‑loend
Nõutavad toimingud enne EFFENTORA väljastamist. Enne EFFENTORA väljastamist tuleb teha kõik järgmised toimingud.
Veenduda, et kõik heakskiidetud näidustusele kohalduvad nõuded oleksid täidetud.
Anda patsiendile ja/või hooldajale juhised EFENTORA kasutamiseks.
Veenduda, et patsient loeks EFFENTORA karbis olevat pakendi infolehte.
Anda patsiendile EFFENTORA patsiendibrošüür, mis hõlmab järgmist.
Vähk ja valu.
EFFENTORA. Mis ravim see on? Kuidas seda kasutada?
EFFENTORA. Väärkasutamise riskid.
Selgitada EFENTORA soovitatust suurema annuse kasutamisega kaasnevaid riske.
Selgitada annuse jälgimiskaartide kasutamist.
Nõustada patsienti fentanüüli üleannustamise nähtude ja viivitamatu meditsiinilise abi vajaduse kohta.
Selgitada ohutut säilitamist ja vajadust hoida seda laste eest varjatud ja kättesaamatus kohas.

Digitaalne juurdepääs õppematerjalidele
Digitaalset juurdepääsu kõigile õppematerjalide värskendustele täiendatakse. Ravimi väljakirjutajate (arstide), apteekrite ja patsientide õppematerjalid tehakse kättesaadavaks veebisaidi kaudu ja allalaadimiseks. Täiustatud digitaalse juurdepääsetavuse üksikasju arutatakse vastavalt vajadusele riiklike pädevate asutuste ja EMA‑ga.

























III LISA

PAKENDI MÄRGISTUS JA INFOLEHT
























A. PAKENDI MÄRGISTUS


VÄLISPAKENDIL PEAVAD OLEMA JÄRGMISED ANDMED 

KARP


1.	RAVIMPREPARAADI NIMETUS

Effentora 100 mikrogrammi bukaaltabletid
Fentanüül


2.	TOIMEAINE(TE) SISALDUS

Iga bukaaltablett sisaldab 100 mikrogrammi fentanüüli (tsitraadina)


3.	ABIAINED

Sisaldab naatriumi. Lisateavet vt infolehest.


4.	RAVIMVORM JA PAKENDI SUURUS

4 bukaaltabletti
28 bukaaltabletti


5.	MANUSTAMISVIIS JA -TEE(DE)

Oromukosaalne.
Asetada põseõõnde. Ei tohi imeda, närida või neelata tervelt. Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Ravimit tohivad kasutada ainult need patsiendid, kes juba kasutavad säilitusravi opioididega kroonilise vähivalu raviks. Olulised hoiatused ja juhised vt lisatud infolehest.

Juhuslik kasutamine võib tekitada tõsist kahju ja lõppeda surmaga.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

TEVA B.V. Swensweg 5 2031 GA Haarlem Holland 


12.	MÜÜGILOA NUMBER (NUMBRID) 

EU/1/08/441/001
EU/1/08/441/002


13.	PARTII NUMBER

Partii nr:


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Effentora 100


17.	AINULAADNE IDENTIFIKAATOR – 2D‑vöötkood

Lisatud on 2D‑vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC:
SN:
NN:




	MINIMAALSED ANDMED, MIS PEAVAD OLEMA BLISTER- VÕI RIBAPAKENDIL

4 TABLETIGA BLISTER




	1.	RAVIMPREPARAADI NIMETUS



Effentora 100 mikrogrammi bukaaltablett
Fentanüül


	2.	MÜÜGILOA HOIDJA NIMI



TEVA B.V.


	3.	KÕLBLIKKUSAEG



EXP


	4.	PARTII NUMBER



Lot


	5.	MUU



1. Rebi
2. Painuta
3. Eemalda



VÄLISPAKENDIL PEAVAD OLEMA JÄRGMISED ANDMED 

KARP


1.	RAVIMPREPARAADI NIMETUS

Effentora 200 mikrogrammi bukaaltabletid
Fentanüül


2.	TOIMEAINE(TE) SISALDUS

Iga bukaaltablett sisaldab 200 mikrogrammi fentanüüli (tsitraadina)


3.	ABIAINED

Sisaldab naatriumi. Lisateavet vt infolehest.


4.	RAVIMVORM JA PAKENDI SUURUS

4 bukaaltabletti
28 bukaaltabletti


5.	MANUSTAMISVIIS JA -TEE(D)

Oromukosaalne.Asetada põseõõnde. Ei tohi imeda, närida või neelata tervelt. Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Ravimit tohivad kasutada ainult need patsiendid, kes juba kasutavad säilitusravi opioididega kroonilise vähivalu raviks. Olulised hoiatused ja juhised vt lisatud infolehest.

Juhuslik kasutamine võib tekitada tõsist kahju ja lõppeda surmaga.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

TEVA B.V. Swensweg 5 2031 GA Haarlem Holland 


12.	MÜÜGILOA NUMBER (NUMBRID) 

EU/1/08/441/003
EU/1/08/441/004


13.	PARTII NUMBER

Partii nr: 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Effentora 200


17.	AINULAADNE IDENTIFIKAATOR – 2D‑vöötkood

Lisatud on 2D‑vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC:
SN:
NN:




	MINIMAALSED ANDMED, MIS PEAVAD OLEMA BLISTER- VÕI RIBAPAKENDIL

4 TABLETIGA BLISTER




	1.	RAVIMPREPARAADI NIMETUS



Effentora 200 mikrogrammi bukaaltablett
Fentanüül


	2.	MÜÜGILOA HOIDJA NIMI



TEVA B.V.


	3.	KÕLBLIKKUSAEG



EXP


	4.	PARTII NUMBER



Lot


	5.	MUU



1. Rebi
2. Painuta
3. Eemalda



VÄLISPAKENDIL PEAVAD OLEMA JÄRGMISED ANDMED 

KARP


1.	RAVIMPREPARAADI NIMETUS

Effentora 400 mikrogrammi bukaaltabletid
Fentanüül


2.	TOIMEAINE(TE) SISALDUS

Iga bukaaltablett sisaldab 400 mikrogrammi fentanüüli (tsitraadina)


3.	ABIAINED

Sisaldab naatriumi. Lisateavet vt infolehest.


4.	RAVIMVORM JA PAKENDI SUURUS

4 bukaaltabletti
28 bukaaltabletti


5.	MANUSTAMISVIIS JA -TEE(D)

Oromukosaalne.Asetada põseõõnde. Ei tohi imeda, närida või neelata tervelt. Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Ravimit tohivad kasutada ainult need patsiendid, kes juba kasutavad säilitusravi opioididega kroonilise vähivalu raviks. Olulised hoiatused ja juhised vt lisatud infolehest.

Juhuslik kasutamine võib tekitada tõsist kahju ja lõppeda surmaga.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

TEVA B.V. Swensweg 5 2031 GA Haarlem Holland 


12.	MÜÜGILOA NUMBER (NUMBRID) 

EU/1/08/441/005
EU/1/08/441/006


13.	PARTII NUMBER

Partii nr: 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Effentora 400


17.	AINULAADNE IDENTIFIKAATOR – 2D‑vöötkood

Lisatud on 2D‑vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC:
SN:
NN:




	MINIMAALSED ANDMED, MIS PEAVAD OLEMA BLISTER- VÕI RIBAPAKENDIL

4 TABLETIGA BLISTER




	1.	RAVIMPREPARAADI NIMETUS



Effentora 400 mikrogrammi bukaaltablett
Fentanüül


	2.	MÜÜGILOA HOIDJA NIMI



TEVA B.V.


	3.	KÕLBLIKKUSAEG



EXP


	4.	PARTII NUMBER



Lot


	5.	MUU



1. Rebi
2. Painuta
3. Eemalda



VÄLISPAKENDIL PEAVAD OLEMA JÄRGMISED ANDMED 

KARP


1.	RAVIMPREPARAADI NIMETUS

Effentora 600 mikrogrammi bukaaltabletid
Fentanüül


2.	TOIMEAINE(TE) SISALDUS

Iga bukaaltablett sisaldab 600 mikrogrammi fentanüüli (tsitraadina)


3.	ABIAINED

Sisaldab naatriumi. Lisateavet vt infolehest.


4.	RAVIMVORM JA PAKENDI SUURUS

4 bukaaltabletti
28 bukaaltabletti


5.	MANUSTAMISVIIS JA -TEE(D)

Oromukosaalne. Asetada põseõõnde. Ei tohi imeda, närida või neelata tervelt. Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.

7.	TEISED ERIHOIATUSED (VAJADUSEL)

Ravimit tohivad kasutada ainult need patsiendid, kes juba kasutavad säilitusravi opioididega kroonilise vähivalu raviks. Olulised hoiatused ja juhised vt lisatud infolehest.

Juhuslik kasutamine võib tekitada tõsist kahju ja lõppeda surmaga.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

TEVA B.V. Swensweg 5 2031 GA Haarlem Holland 


12.	MÜÜGILOA NUMBER (NUMBRID) 

EU/1/08/441/007
EU/1/08/441/008


13.	PARTII NUMBER

Partii nr: 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Effentora 600


17.	AINULAADNE IDENTIFIKAATOR – 2D‑vöötkood

Lisatud on 2D‑vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC:
SN:
NN:




	MINIMAALSED ANDMED, MIS PEAVAD OLEMA BLISTER- VÕI RIBAPAKENDIL

4 TABLETIGA BLISTER




	1.	RAVIMPREPARAADI NIMETUS



Effentora 600 mikrogrammi bukaaltablett
Fentanüül


	2.	MÜÜGILOA HOIDJA NIMI



TEVA B.V.


	3.	KÕLBLIKKUSAEG



EXP


	4.	PARTII NUMBER



Lot


	5.	MUU



1. Rebi
2. Painuta
3. Eemalda



VÄLISPAKENDIL PEAVAD OLEMA JÄRGMISED ANDMED 

KARP


1.	RAVIMPREPARAADI NIMETUS

Effentora 800 mikrogrammi bukaaltabletid
Fentanüül


2.	TOIMEAINE(TE) SISALDUS

Iga bukaaltablett sisaldab 800 mikrogrammi fentanüüli (tsitraadina)


3.	ABIAINED

Sisaldab naatriumi. Lisateavet vt infolehest.


4.	RAVIMVORM JA PAKENDI SUURUS

4 bukaaltabletti
28 bukaaltabletti


5.	MANUSTAMISVIIS JA -TEE(D)

Oromukosaalne. 
Asetada põseõõnde. Ei tohi imeda, närida või neelata tervelt. Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.

7.	TEISED ERIHOIATUSED (VAJADUSEL)

Ravimit tohivad kasutada ainult need patsiendid, kes juba kasutavad säilitusravi opioididega kroonilise vähivalu raviks. Olulised hoiatused ja juhised vt lisatud infolehest.

Juhuslik kasutamine võib tekitada tõsist kahju ja lõppeda surmaga.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE


11.	MÜÜGILOA HOIDJA NIMI JA AADRESS

TEVA B.V. Swensweg 5 2031 GA Haarlem Holland 


12.	MÜÜGILOA NUMBER (NUMBRID) 

EU/1/08/441/009
EU/1/08/441/010


13.	PARTII NUMBER

Partii nr: 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

Effentora 800


17.	AINULAADNE IDENTIFIKAATOR – 2D‑vöötkood

Lisatud on 2D‑vöötkood, mis sisaldab ainulaadset identifikaatorit.


18.	AINULAADNE IDENTIFIKAATOR – INIMLOETAVAD ANDMED

PC:
SN:
NN:




	MINIMAALSED ANDMED, MIS PEAVAD OLEMA BLISTER- VÕI RIBAPAKENDIL

4 TABLETIGA BLISTER




	1.	RAVIMPREPARAADI NIMETUS



Effentora 800 mikrogrammi bukaaltablett
Fentanüül


	2.	MÜÜGILOA HOIDJA NIMI



TEVA B.V.


	3.	KÕLBLIKKUSAEG



EXP


	4.	PARTII NUMBER



Lot


	5.	MUU



1. Rebi
2. Painuta
3. Eemalda
























B. PAKENDI INFOLEHT


Pakendi infoleht: teave kasutajale

Effentora 100 mikrogrammi bukaaltabletid
Effentora 200 mikrogrammi bukaaltabletid
Effentora 400 mikrogrammi bukaaltabletid
Effentora 600 mikrogrammi bukaaltabletid
Effentora 800 mikrogrammi bukaaltabletid

Fentanüül

Enne ravimi kasutamist lugege hoolikalt infolehte, sest siin on teile vajalikku teavet.
· Hoidke infoleht alles, et seda vajadusel uuesti lugeda.
· Kui teil on lisaküsimusi, pidage nõu oma arsti või apteekriga.
· Ravim on välja kirjutatud üksnes teile. Ärge andke seda kellelegi teisele. Ravim võib olla neile kahjulik, isegi kui haigusnähud on sarnased.
· Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Vt lõik 4.


Infolehe sisukord
1.	Mis ravim on Effentora ja milleks seda kasutatakse
2.	Mida on vaja teada enne Effentora kasutamist
3.	Kuidas Effentorat kasutada
4.	Võimalikud kõrvaltoimed
5.	Kuidas Effentorat säilitada
6.	Pakendi sisu ja muu teave


1. Mis ravim on Effentora ja milleks seda kasutatakse

Effentora toimeaine on fentanüültsitraat. Effentora on valuvaigistav opioidravim, mida kasutatakse läbilöögivalu raviks vähki põdevatel täiskasvanutel, kes juba kasutavad mõnda muud opioidset valuvaigistit püsiva (ööpäevaringse) vähivalu raviks.
Läbilöögivalu on äkkitekkinud lisavalu, mis tekib hoolimata tavaliste opioidsete valuvaigistite kasutamisest.


Mida on vaja teada enne Effentora kasutamist

Effentorat ei tohi kasutada
· kui te ei kasuta oma püsiva valu kontrollimiseks opioidseid retseptiravimeid (nt kodeiin, fentanüül, hüdromorfoon, morfiin, oksükodoon, petidiin) regulaarselt iga päev vähemalt ühe nädala jooksul. Kui te ei ole neid ravimeid kasutanud, ei tohi te Effentorat kasutada, sest see võib suurendada riski, et teie hingamine muutub ohtlikult aeglaseks ja/või pindmiseks või katkeb täielikult;
· kui olete fentanüüli või selle ravimi mis tahes koostisosade (loetletud lõigus 6) suhtes allergiline;
· kui teil on raskeid hingamisprobleeme või rasked obstruktiivsed kopsuhaigused;
· kui teil on muu lühiajaline vigastustest või operatsioonist põhjustatud valu või peavalu/migreen, välja arvatud läbilöögivalu;
· kui te võtate ravimit, mis sisaldab naatriumoksübaati.

Hoiatused ja ettevaatusabinõud
Ravi ajal Effentoraga jätkake opioidvaluvaigisti kasutamist püsiva (ööpäevaringse) vähivalu raviks.
Ravi ajal Effentoraga ärge kasutage muid varem teile läbilöögivalu raviks määratud fentanüülravimeid. Kui teil on veel kodus neid fentanüülravimeid, küsige apteekrilt, kuidas neid ära visata.

Hoidke seda ravimit ohutus ja turvalises teistele kättesaamatus kohas – vt lisateave lõigus 5 „Kuidas Effentorat säilitada“.

ENNE Effentora kasutamist pidage nõu oma arsti või apteekriga, kui:
· teiste püsiva vähivalu vastu (ööpäevaringselt) võetavate opioidsete ravimite annus ei ole veel stabiilne;
· teil on ükskõik milline seisund, mis mõjutab teie hingamist (nagu astma, vilisev hingamine, õhupuudustunne);
· teil on peavigastus;
· teil on erakordselt madal pulsisagedus või teised südameprobleemid;
· teil on maksa- või neeruprobleemid, sest need organid mõjutavad ravimi lagunemist organismis;
· teil on ringleva vedeliku maht väike või madal vererõhk;
· te olete üle 65‑aastane: võite vajada väiksemat annust ja teie arst kontrollib hoolikalt iga annuse suurendamist;
· teil on probleemid südamega, eriti aeglase pulsiga;
· te kasutate bensodiasepiine (vt lõigust 2 „Muud ravimid ja Effentora“). Bensodiasepiinide kasutamine võib suurendada tõsiste kõrvaltoimete, sh surma riski;
· te kasutate antidepressante või antipsühhootikume (selektiivsed serotoniini tagasihaarde inhibiitorid [SSRI‑d], serotoniini-norepinefriini tagasihaarde inhibiitorid [SNRI‑d], monoamiini oksüdaasi (MAO) inhibiitorid, vt lõigust 2 „Ärge kasutage Effentorat“). Nende ravimite kasutamisel koos Effentoraga võib tekkida potentsiaalselt eluohtlik serotoniini sündroom (vt lõigust 2 „Muud ravimid ja Effentora“);
· teil on tekkinud opioidide kasutamisel neerupealiste puudulikkus (seisund, mille korral neerupealised ei tooda piisavalt hormoone) või suguhormoonide puudulikkus (androgeenipuudulikkus) (vt lõigust 4, „Tõsised kõrvaltoimed“);
· olete kunagi kuritarvitanud alkoholi või teil on kunagi olnud opioidide või muude ravimite, alkoholi või uimastite sõltuvus;
· te tarbite alkoholi, vt lõik „Effentora koos toidu, joogi ja alkoholiga“.

Effentora kasutamise AJAL pidage nõu oma arstiga, kui:
· teil tekib valu või suureneb valutundlikkus (hüperalgeesia), mis ei allu teile määratud suuremale ravimi annusele;
· teil tekivad samaaegselt järgmised sümptomid: iiveldus, oksendamine, söögiisu vähenemine, väsimus, nõrkus, pearinglus ja madal vererõhk. Nende sümptomite kombinatsioon võib näidata potentsiaalselt eluohtliku seisundi neerupealiste puudulikkuse tekkimist, mille puhul neerupealised ei produtseeri piisavalt hormoone;
· kui teil on unega seotud hingamishäired: Effentora võib põhjustada unega seotud hingamishäireid, nagu uneapnoe (une ajal tekkivad pausid hingamises) ja unega seotud hüpokseemia (väike hapnikusisaldus veres). Sümptomid võivad olla muu hulgas une ajal tekkivad pausid hingamises, hingeldusest tingitud ärkamine keset ööd, suutmatus katkestusteta magada või äärmine unisus päevasel ajal. Kui märkate või keegi teine märkab neid sümptomeid, pöörduge oma arsti poole. Arst võib kaaluda annuse vähendamist;

Pikaajaline kasutamine ja tolerantsus
See ravim sisaldab fentanüüli, mis on opioidravim. Opioidvaluvaigisti korduv kasutamine võib vähendada ravimi efektiivsust (teie organism harjub ravimiga, mida nimetatakse ravimitolerantsuseks). Samuti võite Effentora kasutamisel muutuda valu suhtes tundlikumaks. Seda nimetatakse hüperalgeesiaks. Effentora annuse suurendamine võib aidata mõneks ajaks valu vähendada, kuid see võib olla ka kahjulik. Kui märkate, et ravimi efektiivsus väheneb, pidage nõu arstiga. Arst otsustab, kas teie jaoks on parem Effentora annuse suurendamine või kasutamise järkjärguline vähendamine.

Sõltuvus ja sõltuvushäire

Ravim sisaldab fentanüüli, mis on opioid. See võib põhjustada sõltuvust ja/või sõltuvushäiret.

Effentora korduv kasutamine võib tekitada ka sõltuvust, ravimi kuritarvitamist ja sõltuvushäiret, mis võib põhjustada eluohtlikku üleannustamist. Suuremad annused ja pikemaajaline kasutamine võivad suurendada nende kõrvaltoimete riski. Sõltuvus või sõltuvushäire võib tekitada tunde, et teil ei ole enam kontrolli selle üle, kui palju ravimit on vaja või kui sageli tuleb seda kasutada. Võite tunda, et peate ravimi kasutamist jätkama, isegi kui see ei leevenda valu.
Sõltuvuse või sõltuvushäire tekkimise risk on eri inimestel erinev. Teil võib olla suurem risk sõltuvuse või sõltuvushäire tekkeks Effentorast, kui:
· Teie ise või keegi teie perekonnast on alkoholi, mõnda retseptiravimit või ebaseaduslikku uimastit kuritarvitanud või olnud sellest sõltuvuses („sõltuvushäire“).
· Olete suitsetaja.
· Teil on esinenud meeleoluhäireid (depressioon, ärevus- või isiksusehäire) või psühhiaater on teil ravinud muid vaimuhaigusi.

Kui märkate Effentora kasutamise ajal vähemalt üht järgmistest nähtudest, võib see tähendada, et teil on tekkinud sõltuvus või sõltuvushäire.
· Teil on vajadus kasutada ravimit kauem, kui arst teile soovitas.
· Teil on vajadus kasutada soovitatavast annusest suuremat annust.
· Kasutate ravimit muudel põhjustel kui määratud näidustused, näiteks rahulikuks jäämiseks või uinumiseks.
· Olete korduvalt, kuid edutult proovinud ravimi kasutamist lõpetada või seda ohjata.
· Kui lõpetate ravimi kasutamise, tunnete end halvasti (nt iiveldus, oksendamine, kõhulahtisus, ärevus, külmavärinad, treemor ja higistamine). Pärast ravimi uuesti kasutamist tunnete end paremini (võõrutusnähud).

Kui märkate mõnda neist nähtudest, rääkige oma arstiga, et arutada teie jaoks parimat raviviisi, sealhulgas seda, millal on sobiv ravimi kasutamine lõpetada ja kuidas seda ohutult teha.

Pöörduge KOHE arsti poole, kui:
· teil tekivad Effentora kasutamise ajal sellised sümptomid nagu hingamisraskused või pearinglus, keele-, huulte või kõriturse. Need võivad olla tõsise allergilise reaktsiooni (anafülaksia, ülitundlikkus, vt lõigust 4 „Tõsised kõrvaltoimed“) varajased sümptomid.

Mida teha, kui keegi võtab juhuslikult Effentora't
Kui te arvate, et keegi on juhuslikult võtnud Effentorat, siis pöörduge viivitamatult arsti poole. Proovige hoida kannatanu ärkvel kuni erakorralise abi saabumiseni.
 
kui keegi on võtnud juhuslikult Effentora't, võivad neil olla samad kõrvaltoimed nagu kirjeldatud lõigus 3 "Kui kasutate Effentora't rohkem kui ette nähtud".
 
Lapsed ja noorukid
Ärge andke seda ravimit alla 18 aastastele lastele ja noorukitele.

Muud ravimid ja Effentora
Teatage oma arstile või apteekrile, kui te kasutate või olete hiljuti kasutanud või kavatsete kasutada mis tahes alljärgnevat ravimit.
· Effentora samaaegne kasutamine selliste sedatiivsete ravimitega nagu bensodiasepiinid või sarnased ravimid suurendab uimasuse, hingamisraskuste (respiratoorne depressioon) ja kooma tekkeriski ning võib olla eluohtlik. Seetõttu tuleb samaaegset kasutamist kaaluda ainult juhul, kui muud ravi ei saa kasutada.

Kui teie arst siiski määrab Effentorat koos sedatiivsete ravimitega, peab ta piirama samaaegse ravi annust ja kestust.
Teatage oma arstile kõigist sedatiivse toimega ravimitest, mida võtate (nt unerohud, ärevuse ravimid, mõned ravimid allergiliste reaktsioonide vastu (antihistamiinikumid) või rahustid) ja järgige täpselt arsti annustamise soovitusi. Abi võib olla sõprade või sugulaste teavitamisest, et nad oskaksid tähele panna eespool nimetatud nähte ja sümptomeid. Nende sümptomite ilmnemisel võtke ühendust oma arstiga.
· Mõned lihaselõõgastid, nt baklofeen, diasepaam (vt ka lõik „Hoiatused ja ettevaatusabinõud“.
· Kõik ravimid, mis võivad mõjutada viisi, kuidas Effentora laguneb organismis, nagu ritonaviir, nelfinaviir, amprenaviir, ja fosamprenaviir (HIV infektsiooni kontrollimise ravimid) või teised niinimetatud CYP3A4 inhibiitorid, nagu ketokonasool, itrakonasool või flukonasool (kasutatakse seeninfektsioonide raviks), troleandomütsiin, klaritromütsiin või erütromütsiin (kasutatakse bakteriaalsete infektsioonide raviks), aprepitant (kasutatakse raske iivelduse raviks) ja diltiaseem ja verapamiil (kasutatakse kõrge vererõhu või südamehaiguste raviks).
· Monoamiini oksüdaasi (MAO) inhibiitorid (kasutatakse depressiooni raviks) või kui olete kasutanud neid viimase 2 nädala jooksul.
· Teatud tüüpi tugevad valuvaigistid, mida nimetatakse osalisteks agonistideks/antagonistideks, näiteks buprenorfiin, nalbufiin ja pentasotsiin (valu raviks kasutatavad ravimid). Nende ravimite kasutamise ajal võivad teil tekkida ärajätusündroomi sümptomid (iiveldus, oksendamine, kõhulahtisus, ärevus, külmavärinad, värisemine ja higistamine).
· Mõningad närvivalu valuvaigistid (gabapentiin ja pregabaliin).
· Kõrvaltoimete risk suureneb, kui te võtate selliseid ravimeid nagu teatud antidepressandid või antipsühhootikumid. Effentora ja need ravimid võivad vastastikku teineteist mõjutada ja teil võivad tekkida muutused vaimses seisundis (nt agitatsioon, hallutsinatsioonid, kooma) ja muud toimed, nt kehatemperatuur üle 38 °C, pulsi kiirenemine, ebastabiilne vererõhk ja reflekside ägenemine, lihasjäikus, koodinatsioonipuudus ja/või seedetrakti sümptomid (nt iiveldus, oksendamine, kõhulahtisus). Arst ütleb teile, kas Effentora sobib teile või mitte.

Teatage oma arstile või apteekrile, kui te kasutate või olete hiljuti kasutanud või kavatsete kasutada mis tahes muid ravimeid.

Effentora koos toidu, joogi ja alkoholiga
· Effentorat võib kasutada enne või pärast sööki, kuid mitte söögi ajal. Enne Effentora kasutamist võite suud veega niisutada, kuid te ei tohi süüa ega juua ravimi manustamise ajal. 
· Effentora kasutamise ajal ei tohi juua greipfruudi mahla, mis võib mõjutada Effentora lagunemist organismis.
· Ärge jooge Effentora kasutamise ajal alkoholi. See võib suurendada tõsiste kõrvaltoimete tekkeriski, sh lõppeda surmaga.

Rasedus ja imetamine
Kui te olete rase, imetate või arvate end olevat rase või kavatsete rasestuda, pidage enne selle ravimi kasutamist nõu oma arsti või apteekriga.

Rasedus
Effentorat ei tohi kasutada raseduse ajal, välja arvatud juhul, kui olete sellest vestelnud oma arstiga. Effentora pikaajalise kasutamisega raseduse ajal võib kaasneda ka risk, et teie vastsündinul tekivad ärajätunähud, mis võivad olla eluohtlikud, kui arst neid ei märka ega ravi.

Effentorat ei tohi kasutada sünnituse ajal, sest fentanüül võib põhjustada vastsündinul hingamise halvenemist.

Imetamine
Fentanüül eritub rinnapiima ja võib rinnaga toidetaval lapsel põhjustada kõrvaltoimeid. Ärge kasutage Effentorat, kui imetate last. Imetamist võib alustada mitte varem kui vähemalt 5 päeva möödumisel Effentora viimasest annusest.

Autojuhtimine ja masinatega töötamine
Arutage koos oma arstiga läbi, kas auto juhtimine ja masinatega töötamine pärast Effentora kasutamist on ohutu. Ärge juhtige autot ega käsitlege masinaid järgmistel juhtudel: tunnete unisust või pearinglust, teie nägemine hägustub või tekib topeltnägemine, teil on raskusi keskenduda. On oluline, et te teaksite, kuidas te Effentorale reageerite enne, kui hakkate juhtima autot või masinatega töötama.

Effentora sisaldab naatriumi

Effentora 100 mikrogrammi
Ravim sisaldab 10 mg naatriumi (söögisoola peamine koostisosa) ühes bukaaltabletis. See on võrdne 0,5%‑ga naatriumi maksimaalsest soovitatud ööpäevasest toiduga saadavast kogusest täiskasvanutel.

Effentora 200 mikrogrammi, Effentora 400 mikrogrammi, Effentora 600 mikrogrammi, Effentora 800 mikrogrammi
Ravim sisaldab 20 mg naatriumi (söögisoola peamine koostisosa) ühes bukaaltabletis. See on võrdne 1%‑ga naatriumi maksimaalsest soovitatud ööpäevasest toiduga saadavast kogusest täiskasvanutel.


Kuidas Effentorat kasutada

Kasutage seda ravimit alati täpselt nii, nagu arst on teile selgitanud. Kui te ei ole milleski kindel, pidage nõu oma arsti või apteekriga.

Arst arutab teiega enne ravi alustamist ja ravi ajal regulaarselt ka seda, mida võite Effentorat kasutamisest oodata, millal ja kui kaua tuleb neid kasutada, millal peate arstiga ühendust võtma ning millal tuleb kasutamine lõpetada (vt ka lõik 2).

Annustamine ja sagedus
Kui te hakkate esmakordselt Effentorat kasutama, teeb teie arst koostöös teiega kindlaks annuse, mis leevendab teie läbilöögivalu. On väga oluline, et kasutaksite Effentorat täpselt arsti juhiste kohaselt. 
Algannus on 100 mikrogrammi. Sel ajal, kui püüate leida õiget annust, võib arst teid juhendada, et sama valuepisoodi ajal tuleb võtta rohkem kui üks tablett. Kui teie läbilöögivalu ei leevendu 30 minutiga, kasutage tiitrimisperioodil vaid 1 Effentora lisaannust. 

Kui olete arstiga kindlaks teinud teile sobivaima annuse, kasutage üldjuhul sama läbilöögivalu episoodi vältel 1 tabletti. Ravikuuri jooksul võib teie valuvaigistiravi vajadus muutuda. Võib osutuda vajalikuks kasutada suuremaid annuseid. Kui läbilöögivalu ei leevendu 30 minutiga, kasutage sel annuse uuesti kohandamise perioodil vaid 1 Effentora lisatabletti.
Pöörduge oma arsti poole, kui teie õige Effentora annus ei leevenda teil tekkinud läbiöögivalu. Arst otsustab, kas teile määratud annust tuleb muuta.

Oodake vähemalt neli tundi, enne kui kasutate järgmise läbilöögivalu episoodi raviks Effentorat.

Te peate oma arstile kohe teatama, kui kasutate Effentorat rohkem kui neli korda päevas, sest raviskeemi võib olla vaja muuta. Arst võib muuta teie püsiva valu ravi; kui teie püsiva valu ravi on kontrolli all, teie arst Effentora annust muuta. Kui arst kahtlustab Effentoraga seotud suurenenud valutundlikkust (hüperalgeesia), võidakse kaaluda teile määratud Effentora annuse vähendamist (vt lõigust 2 „Hoiatused ja ettevaatusabinõud“) Et valu leevendamine oleks edukas, teavitage oma arsti muutustest valu osas ja kuidas Effentora toimib, nii et vajadusel võiks annust muuta.

Ärge muutke iseseisvalt Effentora ega teiste valuvaigistite annuseid. Kõiki annuse muutusi peab määrama ja jälgima teie arst.

Kui te pole õiges annuses kindel või on teil ravimi võtmise osas küsimusi, võtke ühendust oma arstiga.

Ravimi kasutamine
Effentora bukaaltabletid on ette nähtud oromukosaalseks kasutamiseks. Kui asetate tableti suhu, lahustub see ning ravim imendub suu limaskesta kaudu vereringesse. Sel viisil võetud ravim imendub kiiresti ning aitab leevendada nn läbilöögivalu.
· Avage blister ainult siis, kui olete valmis tabletti kasutama. Tablett tuleb kasutada kohe pärast blistrist eemaldamist.
· Eraldage üks blistri ühik blistrilehest, rebides seda mööda perforeeritud osa.
· Painutage blistri ühikut mööda näidatud joont.
· Tableti vabastamiseks eemaldage blistri tagumine osa. ÄRGE üritage suruda tabletti läbi blistri, sest see võib tabletti kahjustada.
[image: ]

· Eemaldage tablett blistri ühikust ja asetage kohe purihamba lähedale igeme ja põse vahele (nagu näidatud pildil). Mõnikord võib arst anda teile juhise paigutada tablett selle asemel keele alla.
· Ärge proovige tabletti purustada või poolitada.
[image: ]

· Ärge hammustage, imege, närige või neelake tabletti, sest see annab nõrgema valuvaigistava toime kui õigesti võetuna.
· Tablett tuleb jätta põse ja igeme vahele kuni lahustumiseni, mis võtab tavaliselt aega umbes 14 kuni 25 minutit.
· Tableti lahustumisel võite tunda igeme ja põse vahel kerget kihisevat tunnet.
· Ärrituse tekkimisel võite muuta tableti asendit igemel.
· 30 minuti möödudes võib suhu jäänud tükid alla neelata klaasi veega.

Kui te kasutate Effentorat rohkem kui ette nähtud
· Kõige sagedasemad kõrvaltoimed on unisus, halb enesetunne või pearinglus. Kui teil tekib tugev pearinglus või tugev unisus enne tableti lõplikku lahustumist, loputage oma suud veega ja sülitage järelejäänud tableti tükid koheselt välja kraanikaussi või WC-sse.
· Effentora tõsine kõrvaltoime on aeglane ja/või pindmine hingamine. See võib tekkida, kui teie Effentora annus on liiga suur või te kasutate Effentorat liiga palju. Rasketel juhtudel võib Effentora liigkasutamine põhjustada ka koomat. Kui tunnete tugevat peapööritust, olete äärmiselt unine või kui teie hingamine muutub pinnapealseks, otsige kohe meditsiinilist abi.
· Üleannustamine võib tekitada ka ajuhäire (toksiline leukoentsefalopaatia).

Mida teha, kui keegi kasutab Effentorat kogemata
Kui te kahtlustate, et keegi on juhuslikult Effentorat sisse võtnud, otsige kohe meditsiinilist abi. Proovige hoida isikut ärkvel kuni kiirabi saabumiseni.

Kui keegi on juhuslikult Effentorat sisse võtnud, võivad neil esineda samad kõrvaltoimed, mis on kirjeldatud lõigus “Kui te kasutate Effentorat rohkem kui ette nähtud”.

Kui te unustate Effentorat kasutada
Kui teie läbilöögivalu on kestev, võite kasutada Effentorat oma arsti ettekirjutuste kohaselt. Kui läbilöögivalu lõpeb, ärge kasutage Effentorat enne järgmist läbilöögivalu episoodi.

Kui te lõpetate Effentora kasutamise
Te peate lõpetama Effentora kasutamise kohe pärast läbilöögivalu möödumist. Sellegipoolest peate jätkama tavalist opioidravi püsiva vähist tingitud valu vaigistamiseks vastavalt oma arsti soovitustele. Effentora kasutamise lõpetamisel võivad teil tekkida ärajätusümptomid, mis sarnanevad Effentora võimalike kõrvaltoimetega. Kui teil tekivad ärajätusümptomid või kui teil tekib valuvaigistite osas kahtlusi, pöörduge oma arsti poole. Teie arst selgitab välja, kas te vajate ärajätusümptomite vähendamiseks või kõrvaldamiseks ravimeid.

Kui teil on lisaküsimusi selle ravimi kasutamise kohta, pidage nõu oma arsti või apteekriga.


Võimalikud kõrvaltoimed

Nagu kõik ravimid, võib ka see ravim põhjustada kõrvaltoimeid, kuigi kõigil neid ei teki. Kui te neid märkate, võtke ühendust oma arstiga. 

Tõsised kõrvaltoimed

· Kõige tõsisemad kõrvaltoimed on pindmine hingamine, madal vererõhk ja šokk. Effentora võib sarnaselt teiste fentanüülipreparaatidega põhjustada väga raskeid hingamisprobleeme, mis võivad põhjustada ka surma. Kui te muutute väga uniseks või teie hingamine muutub harvaks ja/või pindmiseks, peate ise või teie hooldaja kohe ühendust võtma arstiga ja kutsuma erakorralist arstiabi.

· Pöörduge kohe oma arsti poole, kui teil esineb järgmiste sümptomite kombinatsioon:
-		iiveldus, oksendamine, anoreksia, väsimus, nõrkus, pearinglus ja madal vererõhk. Koosesinemisel võivad need sümptomid viidata potentsiaalselt eluohtlikule haigusseisundile nimetusega neerupealiste puudulikkus. See on haigusseisund, kus neerupealised ei tooda piisavalt hormoone.

Muud kõrvaltoimed

Väga sage: võib esineda rohkem kui ühel inimesel 10st
· pearinglus, peavalu
· iiveldus, oksendamine
· tableti manustamise kohal: valu, haavand, ärritus, veritsemine

Sage: (võib esineda kuni ühel inimesel 10st
· ärevustunne või segasus, depressioon, unetus
· maitsetunde muutus, kehakaalu langus
· unisus, uimasus, ülemäärane väsimus, nõrkus, migreen, tuimus, käte või jalgade paistetus, ärajätusündroom (võib avalduda kõrvaltoimetena nagu iiveldus, oksendamine, kõhulahtisus, ärevus, külmavärinad, värisemine ja higistamine), värinad, kukkumine, külmavärinad
· kõhukinnisus, suupõletik, suu kuivus, kõhulahtisus, kõrvetised, isutus, kõhuvalu, ebamugavustunne maos, seedehäire, hambavalu, suusoor
· sügelemine, liigne higistamine, lööve
· hingeldus, kurguvalu
· valgeliblede vähenemine, punaliblede vähenemine, vererõhu langus või tõus, ebatavaliselt kiire südametegevus
· lihasvalu, seljavalu
· väsimus

Aeg-ajalt: võib esineda kuni ühel inimesel 100st
· kurgu valulikkus
· vere hüübimist soodustavate rakkude vähenemine 
· elevustunne, närvilisus, ebanormaalne enesetunne, ärevus või aeglustumine; olematute asjade nägemine või kuulmine (hallutsinatsioonid), teadvuse hägunemine, muutused vaimses seisundis, orientatsioonihäired, keskendumishäired, tasakaaluhäired, vertiigo, kõnehäired, kohin kõrvus, ebamugavustunne kõrvades 
· nägemise häired või ähmastumine, silmade punetus
· ebatavaliselt aeglane pulss, suure soojuse tundmine (kuumad hood)
· hingamishäired, hingamishäired magamise ajal
· üks või mitu järgmistest suuhäiretest: haavand, tundlikkuse kadumine, ebamugavustunne, ebatavaline värvus, pehmete kudede häire, keelehäire, keele valulikkus, villid või haavandid, igemevalu, huulte lõhenemine, hammaste häire
· söögitorupõletik, soolehalvatus, sapipõie häire
· külm higi, näo turse, üldine kihelus, juuste väljalangemine, lihaste tõmblused, lihasnõrkus, halb enesetunne, ebamugavustunne rindkeres, janu, külmatunne, kuumatunne, urineerimishäired
· halb enesetunne
· punetus

Harv: võib esineda kuni ühel inimesel 1000st
· mõtlemishäired, liigutuste häired
· villid suus, huulte kuivus, mäda kogunemine suunaha alla
· testosterooni vähesus, ebanormaalne tunne silmades, valgussähvatuste nägemine, küünte haprus
· allergilised reaktsioonid, nt lööve, punetus, huulte ja näo turse, nõgestõbi

Teadmata: sagedust ei saa hinnata olemasolevate andmete alusel
· teadvuse kaotus, hingamise seiskumine, krambid (hood)
· suguhormoonide puudus (androgeenide defitsiit)
· ravimisõltuvus (vt lõik 2)
· ravimi kuritarvitamine (vt lõik 2)
· ravimitolerantsus (vt lõik 2)
· deliirium (sümptomid võivad hõlmata kombinatsiooni järgmistest: agitatsioon, rahutus, orientatsioonihäired, segasusseisund, hirm, olematute asjade nägemine või kuulmine, unehäired, košmaarid)
· pikaajaline fentanüülravi raseduse ajal võib kutsuda vastsündinul esile võõrutussümptomeid, mis võivad olla eluohtlikud (vt lõik 2).
· neelamisraskused

Kõrvaltoimetest teatamine
Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teatada riikliku teavitussüsteemi (vt V lisa) kaudu. Teatades aitate saada rohkem infot ravimi ohutusest.


Kuidas Effentorat säilitada

Hoidke seda ravimit ohutus ja turvalises teistele kättesaamatus kohas. Ravim võib tekitada olla väga kahjulik või surmav inimestele, kes võivad seda juhuslikult või sihilikult võtta, kuigi seda ei ole neile määratud.

Valuvaigisti Effentora on väga tugev ja võib olla eluohtlik, kui lapsed võtavad seda sisse kogemata. Hoidke seda ravimit laste eest varjatud ja kättesaamatus kohas.

· Ärge kasutage seda ravimit pärast kõlblikkusaega, mis on märgitud blisterpakendi sildil ja karbil. Kõlblikkusaeg viitab selle kuu viimasele päevale.
· Hoida originaalpakendis, niiskuse eest kaitstult.
· Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas hävitada ravimeid, mida te enam ei kasuta. Need meetmed aitavad kaitsta keskkonda.


Pakendi sisu ja muu teave

Mida Effentora sisaldab
Toimeaine on fentanüül. Iga tablett sisaldab kas:
· 100 mikrogrammi fentanüüli (tsitraadina)
· 200 mikrogrammi fentanüüli (tsitraadina)
· 400 mikrogrammi fentanüüli (tsitraadina)
· 600 mikrogrammi fentanüüli (tsitraadina)
· 800 mikrogrammi fentanüüli (tsitraadina)
Teised koostisained on mannitool, A tüüpi naatriumtärklisglükolaat, naatriumvesinikkarbonaat, naatriumkarbonaat, sidrunhape, magneesiumstearaat.

Kuidas Effentora välja näeb ja pakendi sisu
Bukaaltabletid on lamedad, ümarad, kaldservadega tabletid, ühele küljele pressitud “C” ja teisele
Effentora 100-mikrogrammisel tabletil “1”, Effentora 200-mikrogrammisel tabletil “2”, Effentora 400-mikrogrammisel tabletil “4”, Effentora 600-mikrogrammisel tabletil “6”, ja Effentora 800-mikrogrammisel tabletil “8”.

Iga blister sisaldab 4 bukaaltabletti, mis on kartongpakendis 4 või 28 bukaaltableti kaupa.
Kõik pakendi suurused ei pruugi olla müügil.

Müügiloa hoidja 
TEVA B.V.
Swensweg 5
2031 GA Haarlem 
Holland 

Tootja:
Merckle GmbH
Ludwig-Merckle-Straße 3
89143 Blaubeuren
Saksamaa

Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole või helistage järgmistel numbritel:

	België/Belgique/Belgien
Teva Pharma Belgium N.V./S.A./AG
Tél/Tel: +32 38207373

	Lietuva
UAB Teva Baltics
Tel: +370 52660203

	България
Тева Фарма ЕАД
Teл.: +359 24899585

	Luxembourg/Luxemburg
Teva Pharma Belgium N.V./S.A./AG.
Belgique/Belgien
Tél/Tel: +32 38207373


	Česká republika
Teva Pharmaceuticals CR, s.r.o.
Tel: +420 251007111

	Magyarország
Teva Gyógyszergyár Zrt.
Tel.: + 36 12886400


	Danmark
Teva Denmark A/S
Tlf: +45 44985511

	Malta
Teva Pharmaceuticals Ireland
L-Irlanda
Tel: +44 2075407117


	Deutschland
TEVA GmbH
Tel: +49 73140208

	Nederland
Teva Nederland B.V.
Tel: +31 8000228400


	Eesti
UAB Teva Baltics Eesti filiaal
Tel: +372 6610801

	Norge
Teva Norway AS
Tlf: +47 66775590


	Ελλάδα
TEVA HELLAS A.E.
Τηλ: +30 2118805000

	Österreich
ratiopharm Arzneimittel Vertriebs-GmbH
Tel: +43 1970070


	España
Teva Pharma, S.L.U.
Tel: +34 913873280

	Polska
Teva Pharmaceuticals Polska Sp. z o.o.
Tel.: +48 223459300


	France
Teva Santé
Tél: +33 155917800

	Portugal
Teva Pharma - Produtos Farmacêuticos, Lda.
Tel: +351 214767550


	Hrvatska
Pliva Hrvatska d.o.o
Tel: + 385 13720000

	România
Teva Pharmaceuticals S.R.L.
Tel: +40 212306524


	
Ireland
Teva Pharmaceuticals Ireland
Tel: +44 2075407117

	Slovenija
Pliva Ljubljana d.o.o.
Tel: +386 15890390

	Ísland
Teva Pharma Iceland ehf.
Sími: +354 5503300

	Slovenská republika
TEVA Pharmaceuticals Slovakia s.r.o.
Tel: +421 257267911


	Italia
Teva Italia S.r.l.
Tel: +39 028917981

	Suomi/Finland
Teva Finland Oy
Puh/Tel: +358 201805900


	Κύπρος
TEVA HELLAS A.E.
Τηλ: +30 2118805000

	Sverige
Teva Sweden AB
Tel: +46 42121100

	Latvija
UAB Teva Baltics filiāle Latvijā
Tel: +371 67323666

	



Infoleht on viimati uuendatud {KK/AAAA}.

Täpne teave selle ravimi kohta on Euroopa Ravimiameti kodulehel: https://www.ema.europa.eu.

